дело | Велика България\nContra Magazin: Химическата атака в Сирия е дело на ЦРУ и МИ-6\nЕтикети:Contra Magazin, дело, МИ-6, Сирия, химическата атака, ЦРУ\nЕтикети:Александър Грушко, Бюджет, дело, заместникът, Лавров, НАТО, Скрипал\nмар.. 21 Общество, Политика, Топ новини no comments\nКонституционният съд единодушно допусна за разглеждане по същество конституционно дело № 3/2018 г., образувано по искане на 75 народни представители от 44-то Народно събрание на основание на чл. 149, ал. 1, т. 4 от Конституцията на Република България за произнасяне за съответствие на сключената от Република България Конвенция на Съвета на Европа за превенция и борба с насилието над жени и домашното насилие с Конституцията на Република България преди ратификацията ѝ.\nКС бе сезиран от ГЕРБ на 8 февруари. Подписката внесоха председателят на правната комисия Данаил Кирилов и депутатът Тома Биков. „ГЕРБ поиска становището на Конституционния съд за съответствие на Истанбулската конвенция на българската конституция“, обясни тогава пред журналистите Кирилов.\nЦелта на народните представители бе съдът да реши дали конвенцията съответства на българската конституция и съответно, подлежи на ратификация.\nПо-рано на брифинг в парламента Кирилов каза следното: „Ако Конституционният съд постанови, че има несъответствие с Конституцията, тогава българското общество ще има два варианта за избор: да се запази Конституцията и да не се ратифицира Конвенцията или да променим Конституцията. Ние не твърдим, че в Конвенцията има правна възможност за признаване на еднополовите бракове, но нека и Конституционният съд да провери текстовете и да се произнесе“.\nЕтикети:дело, Истанбулската конвенция, Конституционният съд\nЕтикети:дело, Доналд Тръмп, заведе, Порнозвезда\nЕтикети:ДАНС, дело, Докладът, Нинова, оградата, отговор, следствена тайна, Турция, Цацаров\nЕтикети:американски щати, дело, интернет, неутралността, отмяната\nСъстав на Софийския градски съд ще разгледа днес два иска в едно дело – Бойко Борисов срещу Корнелия Нинова и Корнелия Нинова срещу Бойко Борисов.\nМинистър-председателят е завел съдебния иск срещу председателят на БСП заради нейни твърдения в телевизионни интервюта. Борисов иска от Корнелия Нинова обезщетение от 26 000 лева. В отговор на исковата му молба Корнелия Нинова е завела насрещен иска срещу него за 30 100 лв. заради думи на премиера по неин адрес.\nЯвяването на двамата в съда не е задължително.\nБорисов съди Нинова заради думите й: ”Ти си крадец”\nИскът на министър-председателя срещу председателят на БСП е заради изявлението ѝ по негов адрес „Ти си крадец“, направено в ефира на сутрешния блок на Нова тв от 23 март тази година. Репликата беше произнесена от Корнелия Нинова в отговор на въпрос, смята ли за грешка думите си „демокрацията ни отне много“, които тя произнесе по време на предизборната кампания. С това си изявление тя е накърнила честта и достойнството на Бойко Борисов и е нарушила закона, твърдят адвокатите на премиера. Присъдените средства по делото Борисов ще дари за благотворителност.\nНинова съди Борисов заради неговите думи: „синя активистка“ и „госпожа Лъжа“\nКорнелия Hинoвa, нa cвoй peд, e изпpaтилa нacpeщeн иcк cpeщy Бойко Бopиcoв зapaди изявлeниятa мy, чe лидepът нa БCП e „aктивиcт нa CДC“, както и зaдeтo я e нapeкъл „гocпoжa Лъжa“. Пoиcкaнoтo oт Кopнeлия Hинoвa oбeзщeтeниe e 30 100 лeвa.\nНа 30 октомври тази година соцлидерът съобщи във „Фейсбук“, че е завела дело срещу лидера на ГЕРБ и призова медиите: Каня ви на 27.11.2017 г., от 15:30 часа, в Софийски градски съд, на първото заседание по делото ми срещу Борисов за твърдението му, че съм била член и активист на СДС. Там ще е истинското забавление“.\nЕтикети:Борисов, дело, днес, Нинова, съд\nСръбският патриарх Ириней за присъдата на Ратко Младич: Дело на Дявола!\nПрисъдата на Ратко Младич е дело на Дявола, каза сръбският патриарх Ириней, цитиран от белградското радио Б92 и Новини.бг.\n„Решението на Международния трибунал за бивша Югославия (МТБЮ) за пореден път демонстрира, че някой иска да хвърли цялата вина за войните от 90-те върху нашия народ“, посочи още духовният лидер на православните сърби. „В административната столица на Холандия заседават марионетки, които се подчиняват на могъщи световни играчи, а тежките последици носим ние“, категоричен бе той.\nЕтикети:дело, Дявола, присъдата, Ратко Младич, Сръбският патриарх Ириней\nБайрактаров: Срещу Валери Симеонов има дело за срещи с терористични организации\nЖурналистът и бивш депутат Димитър Байрактаров заяви пред Bulgaria ON AIR, че има реални основания за искането на оставката на Валери Симеонов, тъй като срещу него имало повдигнато дело за срещи с терористични организации.\n“Азербайджан е завел дело срещу него за среща с терористични организации. Мога да ви покажа номера на следственото дело. Всяко едно негово излизане пред публика е съпроводено с поредна доза скандали и нагнетяване на напрежението сред обществото – това не може да е вицепремиер”, категоричен бе журналистът.\nРазговорът обхвана и изказванията на народните представители, които според някои оскверниха празника на Народните будители с изказванията си от трибуната на Народното събрание. Някои политици използваха епитети като “идиоти” и “еничари” за обръщение един към друг.\n“Ако наблюдаваме това, което се случва в Европа, то да се връща една толкова опасна тема като Възродителния процес, е изключително непремерено. Дали парламентът е омаскарил празника? За съжаление трябва да кажа, че една държавна институция с толкова нисък процент на социално одобрение, каквото и да направи – няма да се възприеме положително”, отбеляза Димитър Байрактаров.\nЕтикети:Байрактаров, Валери Симеонов, дело, срещи, терористични организации\nЕтикети:Борисов, дело, Нинова, СДС, член\nБългари завеждат дело срещу Фейсбук и троловете на ГЕРБ\nНие, от страницата Национален Протест срещу безобразията в България, след като в последните 48 часа сме подложени на тролска атака, решихме да заведем още другата седмица съдебен иск срещу Фейсбук!\nПо техните правила, можем да ги съдим само в Калифорния, но нашите юристи ни посъветваха да заведем три дела.\nЕдно тук в България. Едно в Ирландия срещу централата на Фейсбук в Дъблин, която отговаря за Фейсбук България и едно в Съединените Щати в Калифорния.\nВ понеделник ще изпратим протестно писмо до Американският посланик и ще уведомим още няколко посланика от Европейският съюз, как се потъпква Свободата на Словото в България.\nФейсбук искат да ни убедят, че профили, които през 2010 година не са били регистрирани в системата им, са публикували неща в Страницата!!!\nТова, че тролските групи на Цветан Цветанов и Герб ни докладват по някаква нова система, а роботите на Фейсбук ни изпращат някакви невероятни писма, че хора още веднъж подчертаваме, не са имали профили през 2010 година, но са публикували всичко едно и също в един и същ час на едно и също място, което практически е невъзможно — отвори широко врата да заведем съдебни дела за клевети, лъжи и да търсим информация за профилите, които заблуждават роботизираната система на фейсбук с фалшиви доклади.\nНадяваме се да няма замесени и държавни служби в атаката срещу страницата, защото всичко по делата ни срещу Фейсбук ще бъде публично.\nЕтикети:българи, ГЕРБ, дело, троловете, Фейсбук\nЗам.-министърът, обвинен в изнудване: Завеждам дело срещу Свиленски\nОт БСП обвиниха зам.-министъра на транспорта Ангел Попов в изнудване на превозвачи. Това се случвало в периода 2012-20014 г. в качеството му на председател на браншова организация. Той събирал пари от колегите си с цел уреждане на разрешителни за превоз на товари. От прокуратурата ще направят проверка.\n„Това е претоплена гозба. Преди пет месеца част от бранша, който в момента претопля манджата, пак повдигана този въпрос. Бяха ми извършени много сериозни проверки. Завел съм дело срещу един от хората, които е писал против мен. Сега ще заведа още две дела, включително срещу депутата Георги Свиленски”, заяви в предаването „Здравей, България” на Нова тв Ангел Попов.\n„По никакъв начин няма да разреша да се петни името ми и ще го докажа. Парите, които ще спечеля от делата, ще даря за пострадали от катастрофи”, каза още зам.-министърът.\nТой допълни, че не знае с каква цел е оклеветен и заяви, че няма конфликти с никого.\n„В момента обаче сме засегнали много интереси. Спряхме изключително голяма корупция. Имаше промени на ниво директори, включително подадени документи в прокуратурата. Има много засегнати лица”, поясни Ангел Попов.\n„Спряхме продаването на книжки и минаването на теоретични изпити на хора, които са неграмотни и необучени. И това мога да го докажа с цифри”, допълни още той.\nЕтикети:дело, Зам.-министърът, изнудване, обвинен, Свиленски\nВелизар Енчев: Русофобският доклад е дело на опитомени от НАТО патриоти\nПросто защото простият народ сляпо вярва на тъпия стереотип, че по презумпция патриотът е русофил и упорито гласува за рафинирани измамници.\nТа точно за простолюдието, което в тези усилни дни вари люта ракия, бурканира туршия и кълне душманите на Русия, припомням:\nВ разгара на президентската кампания през октомври 2016 г. Валери Симеонов заяви в интервю:\n“В голяма част от историята на България Русия е била наш враг. Даже бих казал, че в по-голямата част от историята ни Русия е наш враг, включително и при Руско-турската освободителна война… Година след освобождението се е стигнало до там, че голяма част от народа започва да съжалява за турското робство…”\nПо логиката на председателя на НФСБ, който не крие омразата си към Русия, императорската армия на Александър II е била не освободител на българите, а окупатор на българските земи.\nТогава настоях историкът Красимир Каракачанов и щатният русофил Волен Сидеров да осъдят антиисторическата позиция на Валери Симеонов, ала призивът ми остана глас в пустиня.\nТрепереха горките от гнева на коалиционния си чорбаджия, известен с нрава си да не прощава инакомислие даже по прогнозата за времето. Що се отнася до русофобията на Каракачанов, тя пролича и на министерската среща на НАТО в Брюксел, на която новият ни военен министър гордо рапортува:\n„България подкрепя засилването на Източния фланг на НАТО“, разбирай Източния фронт на САЩ.\nА СЕГА НАЙ-ВАЖНОТО: Според отлично осведомени източници, Каракачанов е съавтор на писания в централата на пакта доклад в качеството си на НАТО-вски военен министър.\nИменно той го е представил на закрито правителствено заседание в края на август, а Симеонов е дал пълната си подкрепа за него.\nДемографското вице дори компетентно се е изказало по „руската заплаха за България в Черно море след анексията на Крим“, а военният бос одобрително кимал с глава.\nПо разбираеми причини тази част от правителствената стенограма не е дадена на медиите с мотива, че е класифицирана информация, пряко касаеща националната сигурност.\nНаивно се надявам опозицията да притисне премиера и военния министър по време на парламентарните дебати около въпросния документ, за да лъснат потайните дела на опитомените патриоти.\nЕтикети:Велизар Енчев, дело, доклад, НАТО, опитомени, Патриоти, русофобският\nЕтикети:Guccifer, Вашингтон, дело, изборните, кибератаки, САЩ, Хакерът\nЩатски прокурори завеждат дело срещу Тръмп за това, че е “получил милиони от чужди правителства“\nГлавните щатски прокурори във Вашингтон и Мериленд се готвят да дадат под съд президента Доналд Тръмп заради подозрения, че е нарушил антикорупционни членове от конституцията и е „получил милиони от чужди правителства“.\nТова е станало след встъпването му в длъжност като президент на САЩ, твърдят прокурорите, цитирани от „Вашингтон поуст”.\nПрокурорите обвиняват Тръмп, че не се е освободил от управлението на собствения си бизнес след като стана президент. По-специално те твърдят, че Тръмп получава редовни отчети за финансовото състояние на компанията си.\n„Завеждаме дело защото президентът не е направил необходимите стъпки, за да се оттегли от своите делови интереси”, казал прокурорът Карл Расин, цитиран от „Вашингтон поуст”.\nАко федералният съд приеме иска, главните прокурори ще поискат първо отваряне на данъчната декларация на Тръмп, за да се определят мащабите на сделките на бизнеса му зад граница.\nЕтикети:дело, милиони, получил, правителства, Тръмп, чужди, Щатски прокурори\nСръбски адвокати започват дело срещу НАТО, искат възмездие\nРъководителят на екипа от адвокати по делото срещу НАТО за бомбардировките над Югославия Сржан Алексич в интервю за News Front заяви, че сръбските адвокати дават на съд НАТО и настояват да се овъзмезди вредата за страната.\n«Ръководя екип от адвокати към Сръбската академия в Кралево. Защитавам над 100 хиляди бойци от Ниш. Това са хора, които воюваха по време на бомбардировките на НАТО през 1999 г., защитаваха Югославия — Сърбия, Косово и Метохия. Аз съм техен адвокат, те започват дело за овъзмездяване на ущърба», заяви той.\nПо време на бомбардировките над Югославия през 1999 г. НАТО използва обеднен уран в бомбите, отбеляза Срджан Алексич.\n«Много от бойците умряха и то само от карцином, всички се разболяха от рак. Това предизвика в мен подозрения, че при бомбардировките си НАТО е използвал забранени средства. Преди всичко — обеднен уран в бомбите», добави той.\nЕтикети:адвокати, възмездие, дело, НАТО, сръбски\nБорисов бесен заради присъда срещу държавата в Страсбург за 18-годишно дело\nОсъдителна присъда срещу България в Европейския съд по правата на човека в Страсбург разгневи министър – председателя Бойко Борисов. На последното заседание на правителството, проведено в сряда, министрите обсъждат поредното дело, чието обезщетение трябва да бъде платено от бюджета, т.е.с парите на българските данъкоплатци.\nМинистерски съвет реши да плати 4800 евро и да признае нарушение по жалбата „Златев срещу България“ за нарушено правото на справедлив съдебен процес в разумен срок по дело, проточило се 18 години. „Имам коментар, но ще се въздържа“, казва Бойко Борисов, след като правосъдният министър Цецка Цачева докладва тази точка от дневния ред.\n„18 години невъзможност да се защитят интересите на гражданина!“, посочва Цачева. Затова е нужна реформа. Хората искат справедливост и бърз съдебен процес – това е, не междуличностни войни. Осемнадесет години, накрая и ще платим 10 хил. лева…“, казва премиерът. „Производството се развива от 1991 до 2008 година. Много е важен периодът, за който става дума“, напомня министърката, намеквайки, че за първи път ГЕРБ поема управлението на страната през 2009 г.\nПубликуваме текста от дебата в Министерски съвет:\nПроект на Решение за одобряване на едностранна декларация по дело „Златев срещу Република България“ (жалба №19077/10) пред Европейския съд по правата на човека\nЦЕЦКА ЦАЧЕВА: Уважаеми господин министър-председател, уважаеми госпожи и господа министри, по жалбата „Златев срещу България“ нарушението на правото на справедлив съдебен процес в разумен срок и на правото на защита за собствеността касае невъзможността за националните съдилища да разгледат гражданския иск на жалбоподателя.\nСтава дума за процес, който е започнал през 1991 г. – взломна кражба на наследствен имот, задържан, осъден на първа инстанция, след това делото върнато и така – 18 години без произнасяне на присъда, с погасена по давност процедура и невъзможност за граждански иск, поради което г-н Златев съди България в Европейския съд по правата на човека.\nПредложението на Съда за приятелско споразумение е отхвърлено от него и в съответствие с политиката на Съда при гореописаните обстоятелства българското правителство има право да направи едностранна декларация, с която да приеме да заплати сумата от 4800 евро и да признае нарушение на Конвенцията. В рамките на правомощията ми предлагам Министерският съвет да приеме решение за одобряване на едностранна декларация, с която да признае нарушението на Конвенцията, да приеме да заплати на жалбоподателя предложената сума за претърпените имуществени и неимуществени вреди, разходи и разноски по делото и да поиска заличаване на жалбата от Регистъра на Европейския съд по правата на човека. Това е най-добрият вариант за излизане на България като държава от тази ситуация, с най-малко щети за държавата.\nБОЙКО БОРИСОВ: Имам коментар, но ще се въздържа.\nЦЕЦКА ЦАЧЕВА: Осемнадесет години невъзможност да се защитят интересите на гражданина!\nБОЙКО БОРИСОВ: Затова е нужна реформа. Хората искат справедливост и бърз съдебен процес – това е, не междуличностни войни. Осемнадесет години, накрая и ще платим 10 хил. лева…\nЦЕЦКА ЦАЧЕВА: Производството се развива от 1991 до 2008 година. Много е важен периодът, за който става дума.\nЕтикети:18-годишно, Борисов, дело, държавата, присъда, Страсбург\nЛукарски заведе второ дело срещу Сашо Диков, водещият му се извини в ефир\nБившият министър на икономиката Божидар Лукарски е завел второ дело за клевета срещу водещия Сашо Диков. Двамата са в конфликт от няколко години, след като водещият го обвини в ефир, че едно от семейните му посещения в САЩ било финансирано с пари Министерство на икономиката. Тогава Сашо Диков беше осъден за клевета.\n„Със Сашо Диков неведнъж сме влизали в спорове, включително и съдебни. След второто дело, което заведох срещу него, той ме покани в предаването си и ми се извини публично. Приех извинението му“, написа на страницата си във „Фейсбук“ Божидар Лукарски.\n„Той не ми спести нито един горещ въпрос и мисля, че се получи доста интересен разговор. Тази наша телевизионна среща доказа, че споровете между двама души могат да бъдат атрактивни, без да се стига до обиди и клевети. Сашо постъпи мъжки и смятам, че оттук-нататък ще се виждаме по-често в студиото, отколкото в съдебните зали“, пише още лидерът на СДС.\nВ студиото на телевизия BIT Божидар Лукарски се появи „тунингован“. Очевидно след като вече не е в изпълнителната власт, той има повече свободно време, защото доскоро напълно бялата му коса е вече е светло кестенява. Боядисването обаче не е било успешно, тъй като корените на косата му са бели.\nПо отношение на сградата на СДС на ул. „Раковска“ 134, Божидар Лукарски каза, че не се е виждал с премиера Бойко Борисов по въпроса, но има разговори с колегите си от ДСБ, АБВ и „Движение 21“, като се обсъждат общи юридически предложения за промени в Закона за политическите партии, така че тези формации, които не влязоха в парламента, но отдавна водят политически живот, да могат да продължат да съществуват и разполагат със своя клубна база.\nЛукарски отрече подаването на оставка като лидер на СДС да е било театър само за да бъде преизбран. Прецених, че имам вина към десните избиратели, това беше чисто емоционално решение, но в крайна сметка над 80% гласуваха за мен, каза той. Представлявам доста изборатели и съм длъжен да се вслушам в техния глас, добави политикът.\nПолитика може да се прави и извън парламента и властта, може да бъдеш коректив и да имаш забележки и конкретни предложения към управляващото мнозинство, каза той в отговор на въпрос какво ще прави без „залъче“ от Борисов.\nЛукарски заяви още, че подписването на споразумение, че няма да участват в коалиционно управление с ГЕРБ, е било стратегия, измислена от Радан Кънев. По думите му включително самият Кънев си е давал сметка, че няма с кого другиго да управляват, но ги е посъветвал да кажат това едва след изборите, а дотогава да изповядват тази мантра в името на избирателите си. Доста хора бяха свидетели и вкл. от ДСБ се учудиха на това изявление, но в крайна сметка решихме, че това е някакъв начин да привлечем повече избиратели, призна Лукарски.\nИ в СДС, вкл. и голяма част от десницата, мислим, че в сегашните български реалности ако трябва да се реализират идеи през управление, това може да стане само с най-близката ни партия в ЕНП – ГЕРБ, добави той.\nЯвно е по-хитър политически от нас, отговори той пък на коментара на водещия, че Борисов ги е „прегърнал, задушил и изплюл“, като посъветва „патриотите“ също да внимават. Всички хубави неща по времето на Борисов-2 бяха вследствие на идеите на ГЕРБ, а всичко лошо се дължеше на Реформаторскияя блок, които имаха най-тежките ресори, този филм ще го гледат и патриотите тепърва, констатира иронично той.\nНе усещам примката на Сотир Цацаров, не бих казал, че има особена роля на прокуратурата, заяви Лукарски и по темата за ролята на главния прокурор. Той каза, че не се притеснява от натиск, тъй като е чист пред себе си.\nБожидар Лукарски коментира и казуса с 15-те млн. стари дългове на ВМЗ, както и случая с Гроздан Караджов и обвинението, че е източвал „Теленор“ и още редица теми\nЕтикети:водещият, второ, дело, ефир, извини, Лукарски, Сашо Диков\nВежди Рашидов заведе дело за клевета срещу Велислав Минеков за 100 000 лева\nБившият министър на културата и настоящ депутат от ГЕРБ Вежди Рашидов е завел дело за клевета срещу Велислав Минеков. Искът на ексминистъра е за 100 000 лв.\nНа страницата си във „Фейсбук“ Минеков съобщи, че заведеното срещу него дело първоначално е била с 10 конкретни обвинения. Те визират негови изявления пред медиите, които са уронили доброто име и авторитета на бившия министър на културата. Част от обвиненията са били отхвърлени като несъстоятелни.\nВъпреки това, делото стартира по две от обвиненията – че Велислав Минеков е уронил престижа на Вежди Рашидов, наричайки го публично „Главен Мултак“, със съмнение в криминална дейност на „Мултигруп“, недоказана по презумпция“. Пред съда Минеков ще трябва да отговаря и за твърденията си, че ексминистърът притежава хотел в австрийските Алпи.\nДълги години двамата скулптори са в тежък конфликт.\nВ емоционалния си пост в социалната мрежа, Велислав Минеков се заканва да превърне делото в публичен процес. Той моли журналисти, близки и приятели да го защитят. „Надявам се, че не съм сам“, завършва скулпторът.\nЕтикети:100 000 лева, Вежди Рашидов, Велислав Минеков, дело, клевета\nРуски милиардер заведе дело срещу “Асошиейтед прес“ заради твърдения, че има връзки с щаба на Тръмп\nРуският милиардер и предприемач Олег Дерипаска заведе дело срещу агенция „Асошиейтед Прес“ (АП) по обвинение в клевета, съобщава ТАСС. Искът е бил подаден в съд във Вашингтон във връзка с „директни и индиректни заявления“, които агенцията е направила срещу Дерипаска през март месец тази година, предава БГНЕС.\nСпоред адвокатите му към него са били отправени безпочвени обвинения за „участие в криминална дейност и други престъпления“ като част от „антируската пропаганда в традиционните американски медии“. Засега не е известен размерът на иска.\nВ статията, публикувана на 22 март, се посочва, че Дерипаска и бившият ръководител на предизборния щаб на Доналд Тръмп – Пол Манафорт са работили заедно преди повече от 10 години с цел прокарване на интересите на руското правителство в САЩ, а Манафорт дори е създал „амбициозна политическа стратегия за подкопаване на анти-руската опозиция в бившите съветски републики“.\nТя е включвала пораждането на влияние в политиката, бизнес начинанията и медийното отразяване в САЩ, Европа, и бившите членки на СССР в полза на Путин.\nСпоред разкритията Манафорт е представил плана си на руския алуминиев магнат, с когото впоследствие е подписал договор за 10 млн. долара годишно, считано от 2006.\nВ иска на Дерипаска се отбелязва, че адвокатите му са поискали от АП право на отговор, но агенцията е отказала.\nЕтикети:Асошиейтед прес, връзки, дело, заведе, клевета, милиардер, Олег Дерипаска, руски, твърдения, Тръмп, щаба\nНенчев за Миг-овете: Това дело се превръща във фарс, очевидно се задействаха българските сили на мрака\nТова дело се превръща във фарс. Така бившият военен министър Николай Ненчев обясни пред bTV съдебния процес срещу него по обвинението за ремонта на изтребителите МиГ-29 в Полша.\nПо думите му, България не е имала договор с руския концерн, производител на военните самолети РСК „МиГ“. Страната ни е имала само „рамково споразумение, което не ни задължава да подпишем договор. При положение, че съм намерил по-добри условия при много по-добра цена и гаранция, естествено, че ще ги предпочета – все пак това са парите на българския данъкоплатец и не ми е безразлично как ще ги харча“, каза Ненчев.\nОбвиненията, че съм причинил щети на руска компания, са пълно безумие – да ме съди за това български прокурор, като че ли му го е разпоредил руски прокурор. Очевидно се задействаха българските сили на мрака, каза Ненчев.\nСпоред Ненчев, по делото има развитие и то в положителна посока. Вчера имаше изслушване на свидетели, които „само потвърдиха по най-категоричен начин моята теза – спестени са огромни средства“.\nПрипомняме, според показанията на бившият постоянен секретар на отбраната Добромир Тотев, договорът с Полша е успешен. Срещу Ненчев саповдигнати две обвинения за длъжностно престъпление. Те са свързани със сделката с Полша за ремонта на МиГ-овете. Обвиненията са за неосигурена летателна годност на военните пилоти и неизпълнение на договореност с „РСК МиГ“.\nПо думите на Ненчев, ако е трябвало да платим на „РСК МиГ“ 1,8 млн. лв. (за ремонт на самолетни двигатели), то по полската сделка сме платили 1,025 млн. лв. Това е огромна разлика, с много по-добри срокове за изпълнение и с много по-добра гаранция. Със сигурност съм ощетил „РСК МиГ“, но това слабо ме интересува, допълни той. Според него, причината е, че е нарушил корупционни практики.\nЗапитан дали новите изтребители ще бъдат втора употреба, той отговори, че не може да коментира. „Ние бяхме финализирали финансовата част. Не бих могъл да кажа коя оферта ще избере новото правителство, засега поне обявиха, че това е „Грипен“, което не беше съвсем коректно. На първо място трябваше да получат добра експертиза„, каза Ненчев.\nНа правителството се дава мандат да преговаря, но решението не е обвързващо и следващият състав на Министерския съвет ще решава как да води преговорите\nБившият военен министър обясни, че ще продължи да следи сектора и ще реагира винаги, когато смята, че се налага.\nТой каза още, че когато съдия номер 1 Лозан Панов твърди, че се страхува за живота си, всички трябва да е безпокоим. „Не искам да правя паралел между него и главния прокурор Сотир Цацаров, защото предимствата на Панов са като на светлината пред мрака“, допълни Ненчев.\nЕтикети:дело, МиГ-овете, мрака, Ненчев, сили, фарс\nНенчев наглее, изми си ръцете с Радев\n„Дали съм ощетил „РСК МиГ” – слабо ме интересува”. Така бившият военен министър Николай Ненчев коментира делото, по което е обвиняем, предаде бТВ.\nЗа днес беше насрочено поредно заседание по делото срещу бившия военен министър Николай Ненчев за ремонта на самолетите МиГ-29.\nСпоред прокуратурата за времето от 5 май 2015 г. до 9 септември 2015 г., като министър на отбраната Николай Ненчев не е изпълнил служебните си задължени я и не е осигурил авиационната безопасност и летателната годност на самолетите от изтребителната авиация на ВВС на страна ни.\n„Мен ме обвиняват не заради щети, които България търпи. В обвинителния акт сигурно 4 пъти се казва, че съм ощетил „РСК МиГ”, твърди Ненчев.\nПо думите му той винаги е работел в полза на българския национален интерес.\nСпоред обвинението Ненчев вече е имал сключен договор с „РСК МиГ”, но въпреки това е избрал ремонтът да се извърши в Полша.\n„Аз не съм тук заради договор, който съм сключил. Тук съм заради гео-стратегическия избор, който съм направил”, коментира той появата си в съда.\nПо думите му командирът на ВВС тогава – настоящият президент Румен Радев, го уведомил, че съществува по-добра опция, която той препоръчва. „В една докладна самият Румен Радев препоръчва ние да търсим диверсификация в този тип отношения и препоръчва Полша”, категоричен е Ненчев.\nТой добави, че въпросният договор, за който става въпрос, всъщност е по-скоро рамково споразумение. „Това че имаме рамково споразумение, то не ни задължава. То ни улеснява, ако имаме необходимост да го подпишем”, подчерта Ненчев.\nБившият военен министър е категоричен, че е постигнал договорка за много по-добра цена за ремонта на българските МиГ-ове с Полша. „След като съм постигнал 6 млн. по-ниска цена, естествено, че със същите гаранции и по-добри срокове, естествено, че ще подпиша този договор”, допълни още Ненчев.\n„Цялото това безумие има изцяло политически, да не кажа гео-стратегически оттенък. Политически идва от главния прокурор, това е очевидно”, коментира още Ненчев.\nЕтикети:дело, Ненчев, Радев\nПатриарх Неофит оглави богослужението за Второ Възкресение: В слово и дело – според силите си, да подражаваме на Христос\nПразнично богослужение бе отслужено в митрополитския храм „Св. Неделя“. То започна с посрещането на Негово Светейшество български патриарх и Софийски митрополит Неофит, който благослови присъстващите.\nДесетки се събраха в митрополитския храм „Св. Неделя“ за тържествената литургия, която е известна като Второ Възкресение.\nЛитургията има характер на празнична, пасхална вечерня, тъй като светата литургия вече е отслужена в полунощ. Литургията е известна като Второ Възкресение, защото евангелският текст, който съобщава благата вест за Възкресението на Христос прозвучава за втори път.\nВ слово и дело – според силите си, да подражаваме на Христос, призова патриарх Неофит на богослужението за Второ Възкресение Христово тази сутрин в митрополитския храм „Св. Неделя“, предаде БТА.\nНа 10 езика беше прочетен откъс от Евангелието – за срещата на Иисус Христос с неговите ученици след Възкресението, на която той им дава благословението и силата на Светия дух, за да могат да прощават грехове, да достигнат до всички народи и да ги посветят във вярата.\n„Като ученици и следовници Христови сме призвани да бъдем съучастници в тази Божия победа, всякога да имаме пред очи Възкръсналия от мъртвите Господ и на Него, според силите си, да се стремим – в слово и дело – да подражаваме във всичко, защото Той е залогът и за нашето спасение, наш вечен Учител, Наставник и Небесен Господар, Който със Своята самовластна победа над смъртта „разруши преградата“, която ни отделяше от небесата (Еф. 2:14)“, се посочва в Патриаршеското и синодално пасхално послание, прочетено от патриарх Неофит на богослужението.\nВ 19:20 на Велика събота, самолетът с Благодатния огън от Йерусалим, кацна на летище София.\nДуховници от цялата страна взеха от Божествения пламък, за да го занесат на вярващите в епархиите по цялата страна. Начело на делегацията за първи път беше Старозагорския митрополит Киприан. 20 минути преди полунощ литийно шествие внесе Благодатния огън в храм „Свети Александър Невски“, където го очакваше патриарх Неофит.\nПроливният дъжд не попречи на вярващите да се съберат на църковния площад в очакване на вестта за Възкресението. Точно в полунощ патриарх Неофит поздрави с празничен възглас. По традиция миряните със запалени свещи обиколиха три пъти храма и споделиха радостта от Възкресението на Спасителя.\nВ православните църкви нощта продължи с Пасхална света литургия. След прочитането на евангелските текстове Негово Светейшество поздрави християните и отправи Пасхалното послание на членовете на Св. Синод на БПЦ към вярващите. Българският патриарх завърши словото с пасхалния поздрав: „Христос воскресе!“\nПравославни и католици посрещнаха на един и същи ден празникът за възкресението на Спасителя.\nЕтикети:богослужението, Второ Възкресение, дело, оглави, Патриарх Неофит, слово, Христос\nСкандално приятелство между убиец и полицай може да провали знаково дело\nПрисъдата срещу сочения за един от най-кървавите убийци в България Йосиф Йосифов-Йоско се пропука жестоко заради скандално приятелство, разкриха криминалисти.\nБандитът, който благодарение на съдиите от спецсъда успя да избяга преди 2 години, трябваше да бъде осъден задочно на съдебното заседание в петък.\nДелото, обаче за пореден път бе отложено заради адвоката му Илиян Василев.\nПрез това време в службите за сигурност е получен сигнал, че съпругът на една от високопоставените съдии в Апелативния спецсъд, където в момента върви процеса, е приятел с подсъдимия Йоско.\nОще по-смущаващото в случая е, че въпросният съдийски съпруг е полицай в едно от столичните управления.\nПодозира се, че полицаят-съпруг контактува по интернет с Йоско, който не е в България.\nСмущаващите обстоятелства означават само едно – поредното дело срещу мафията е поставено под сериозен въпрос в името на нечисти интереси.\nПрокурорите са категорични – ако Йоско бъде оправдан, то ще се измъкне виновникът за покушението срещу Киро Японеца. Ще останат ненаказани и душманите, които ликвидираха сина на президента на „Славия“ Венцислав Стефанов.\nНеговото убийство също тежи на сметката на дясната ръка на Костинбродския, който носи звучния прякор Богьовеца.\nЕтикети:дело, Йосиф Йосифов-Йоско, полицай, приятелство, провали, убиец\n“Дойче веле“: Наистина ли химическата атака е дело на Асад?\nапр.. 09 Анализи и коментари, Свят no comments\nПри предполагаемото химическо нападение в Хан Шейхун в началото на седмицата загинаха над 80 души. И засега смъртта на тези хора е единственият доказан факт. Дамаск и Москва отхвърлят обвиненията на Запада, че режимът на Асад носи вината за атаката.\nНо кой би имал интерес от престъплението? Този въпрос се поставя във всеки криминален филм. Същото се питаме и сега. „Само въоръжените бунтовнически групировки имат сметка от подобно нападение с химически оръжия. Те са изправени до стената и де факто нямат никакъв шанс да се съпротивляват на режима на Асад с военни средства“, казва пред ДВ Гюнтер Майер, ръководител на Центъра за изследване на арабския свят в Майнц. Политологът припомня, че през 2012 година Барак Обама заплаши, че САЩ ще се намесят, ако режимът на Асад използва бойни отровни вещества. А тази заплаха, според Майер, звучи като „покана за противниците на сирийския президент да употребят химически оръжия, за да бъде обвинен именно Асад“.\nТова, че въоръжената опозиция в Сирия е в състояние да извършва и химически нападения, бе описано подробно още през 2014 година в публикация на разследващия журналист Сиймор Хърш в „London Review of Books“. Той цитира един документ на американската военна тайна служба DIA от 2013 година. Според този документ, клонът на Ал Кайда в Сирия – фронтът ал Нусра – притежава нервнопаралитичния газ зарин. В статията си Хърш се опитва да докаже, че приписваното на Асад нападение с бойни отровни вещества в Гута (предградие на Дамаск) през август 2013 година всъщност е дело на бунтовниците. Според разследващия журналист, целта им е била да въвлекат американската администрация във войната срещу Асад.\nБлизкоизточният експерт Михаел Людерс описва в току-що излязлата си книга „Онези, които жънат бури“ как в края на август 2013 шефът на американските тайни служби Джеймс Клапър е разубедил президента да издаде заповед за изстрелване на крилатите ракети „Томахок“ срещу Сирия. Клапър е убедил Обама в невинността на Асад, след като му показал анализа на иззетите от Гута проби зарин.\nСпоред анализа, проведен от британска химическа лаборатория, съставът на открития там зарин се различавал от зарина на сирийската армия. Впрочем, въпросното химическо нападение в Гута бе извършено точно по времето, когато в страната пребиваваха американски инспектори по химическите оръжия. „Между другото те бяха поканени от Асад“, подчертава експертът Гюнтер Майер.\nПрез март 2013 северно от Алепо също бе извършено химическо нападение, при което загинаха и войници от сирийската армия. Майер твърди, че Асад е искал да открие отговорните за атаката с помощта на американските инспектори. „Безумие е да се очаква, че режимът ще извърши такова нападение точно по времето, когато в страната има американска комисия“, смята близкоизточният експерт.\nСъмнения за участието на Асад в химическото нападение от 2013 изразява и бившият инспектор на ООН по химическите оръжия Ричард Лойд, както и професорът от Масачузетския технически университет Теодор Постъл. В началото на 2014 година двамата американски учени публикуваха доклад, в който твърдят, че ракетите, заредени с отровен газ в Гута, е можело да бъдат изстреляни само от контролираните от бунтовницити области, както и че техният радиус на действие е бил максимум 2,5 километра.\nПо време на нападението в Гута Сирия все още е притежавала 600 тона химикали за производство на зарин и иприт. Според Гюнтер Майер, тези запаси са служели „като един вид противотежест на израелските атомни оръжия“. „Според изчисленията, Израел притежава междувременно около 200 ядрени бойни глави. Химическите бойни вещества биват наричани „атомното оръжие“ на малкия човек“, казва експертът от Майнц. През август 2014 година САЩ обявиха пълното унищожаване на сирийския арсенал с химическо оръжие. Възможно е обаче в някой от трудните за наблюдение райони на бойни действия все още да има такива.\nА химическите оръжия на фронта ал Нусра, за които пише в доклада на американската военна тайна служба DIA, огласен от разследващия журналист Сиймор Хърш? За тях не се знае нищо. „И поради това отцепилата се от Ал Кайда групировка е най-значимата бунтовническа група в северната провинция Идлиб“, подчертава Гюнтер Майер в разговор с ДВ. „Фронтът ал Нусра, сега вече под друго име, се обедини с други екстремистки джихадистки групировки в Идлиб и в момента е най-мощната ислямистка група в региона. Това означава, че Ал Кайда, представена от фронта ал Нусра, има де факто решаващата дума в провинцията“, казва той.\nНяма съмнение, че Башар Асад не подбира средствата за запазване на своето господство. Но от друга страна защо му трябва на диктатора да настройва международната общност срещу себе си? И то във времето, когато тя започва постепенно да свиква с мисълта, че той може и да остане на власт като сирийски президент.\nОправдан въпрос, нали? И преди да се реагира прибързано, на този въпрос трябва да бъде даден правдоподобен отговор.\nМатиас фон Хайн, „Дойче веле“\nЕтикети:„Дойче веле”, Асад, Атака, дело, химическата\nПърви версии: Взривът в Санкт Петербург е дело на крайнодесни националисти\nВзривът в метрото в Санкт Петербург най-вероятно е терористичен акт, извършен от крайнодесни националисти. Това мнение изрази пред bTV журналистът Фьодор Гладких.\n„Възможно е след техните протести, които се проведоха в Москва, в Петербург и в други руски градове, това да е своеобразно продължение на тази протестна активност”, каза той.\n“Най-вероятно става дума за терористичен акт, който обаче не е извършен от терорист камикадзе”, посочи Гладких.\n„По предварителни данни е избухнало мощно взривно устройство – може би около 300 грама тротилов еквивалент. Възможно е в това взривно устройство да има самоделни поразяващи елементи, като винтове, гайки, остри болтове”, коментира журналистът.\nПо думите му в момента някои от метростанциите са затворени, тъй като там също може да има подозрителни предмети.\nТой допълни, че в момента се проверяват всички версии за случая.\nЗасега никой не е свързал случилото се със забранената в Русия терористична организация ИДИЛ.\nЕтикети:версии, Взривът, дело, Крайнодесни, националисти, първи, Санкт Петербург\nЕлена Йончева: Заведох дело срещу Бойко Борисов\nВодачът на листата на БСП в Хасково Eлeнa Йoнчeвa зaвeдe дeлo cpeщy eĸcпpeмиepа Бoйĸo Бopиcoв. Toвa cъoбщи журналиската нa пpoфилa cи във „Фeйcбyк“.\nEтo цялaтa пyбликaция бeз peдaĸтopcĸa нaмeca:\n„Днec зaвeдox дeлo cpeщy Бoйĸo Meтoдиeв Бopиcoв зa клeвeтa и ypoнвaнe нa чecттa нa жypнaлиcтичecĸaтa пpoфecия. Иcкoвaтa мoлбa бeшe внeceнa oт aдвoкaтитe в Coфийcкия paйoнeн cъд. Bяpвaм, чe тoвa e биткa cpeщy тeзи, ĸoитo cмятaт, чe мoгaт дa пpoдължaвaт бeзнaкaзaнo дa клeвeтят, дa лъжaт, дa зaплaшвaт. Toвa e биткa зa пoвeчe чecтнocт и мopaл. Bяpвaм, чe нaшeтo oбщecтвo ce нyждae oт лидepи c дocтoйcтвo. Te тpябвa дa нocят oтгoвopнocт зa cвoитe дyми и дeлa.\nAĸo Бoйĸo Бopиcoв cи пoзвoлявa тaĸa дa клeвeти и зaплaшвa бългapcки гpaждaнин, ĸoйтo e кaзaл кpитични дyми зa нeгo и нeгoвoтo yпpaвлeниe, пpeдcтaвeтe cи кaк би пocтъпил cъc вceки eдин бългapин, ĸoйтo нямa тaзи тpибyнa. Aдвoкaтитe щe нacтoявaт зa oбeщeтeниe, ĸoeтo щe бъдe дapeнo нa кaмпaниятa „Пoвeчe бългapчeтa зa Бългapия„.\nПрипомняме, че кандидат-депутатът на БСП се закани да направи това, след като бившият премиер каза, че държавата е плащала милиони за интервютата й зад граница.\nТака и не стана ясно какво точно има предвид Борисов, тъй като се оказа, че това касае националната сигурност. Впоследствие тя бе защитена от Иван Гарелов, но малко по-късно служебният премиер Огнян Герджиков взе решение да го отстрани.\nСамата Елена Йончева няколко пъти заяви по повод на скандала с Бойко Борисов: „Да, ще заведа дело. Понеже съм сигурна, че всичко, което каза Борисов, е лъжа. Той опетнява не само моето име, но това и на журналистическата професия. За него всичко се свежда до едни пари…..Трябва може би да се напомни, че има и една друга дума – морал. Затова му предлагам следното споразумение. Когато стане ясно каква е истината, когато съдът се произнесе, аз съм готова да се откажа от всяка политическа битка, от парламента, в случай, че бъда избрана за депутат – ако Борисов не лъже. Но в случай, че Борисов е мъж, истински мъж, ако има чест и достойнство на държавник, да поеме своята отговорност и да напусне политическия живот на България, когато докажа, че той е просто един лъжец.“\nЕтикети:Бойко Борисов, дело, Елена Йончева\nЕлена Йончева: Утре завеждам дело за клевета срещу Борисов!\nВодачът на депутатската листа на БСП в Хасково Елена Йончева ще изпълни заканата си да съди лидера на ГЕРБ Бойко Борисов.\n„Утре, 23 март 2017 година, ще заведа дело срещу Бойко Методиев Борисов за клевета и уронване престижа на журналистическата професия. Исковата молба ще бъде внесена от моите адвокати в Софийския районен съд в 14 часа“, заяви Йончева в писмо до медиите.\nПрипомняме, че кандидат-депутатът на БСП се закани да направи това, след като бившият премиер каза, че държавата е плащала милиони за интервютата й зад граница. Така и не стана ясно какво точно има предвид Борисов, тъй като се оказа, че това касае националната сигурност. Впоследствие тя бе защитена от Иван Гарелов, но малко по-късно служебният премиер Огнян Герджиков взе решение да го отстрани. Самата Елена Йончева няколко пъти заяви по повод на скандала с Бойко Борисов: „Да, ще заведа дело. Понеже съм сигурна, че всичко, което каза Борисов, е лъжа. Той опетнява не само моето име, но това и на журналистическата професия. За него всичко се свежда до едни пари…..Трябва може би да се напомни, че има и една друга дума – морал. Затова му предлагам следното споразумение. Когато стане ясно каква е истината, когато съдът се произнесе, аз съм готова да се откажа от всяка политическа битка, от парламента, в случай, че бъда избрана за депутат – ако Борисов не лъже. Но в случай, че Борисов е мъж, истински мъж, ако има чест и достойнство на държавник, да поеме своята отговорност и да напусне политическия живот на България, когато докажа, че той е просто един лъжец.“\nПодробностите ще станат ясни по време на делото, ако то бъде стартирано.\nЕтикети:Борисов, дело, Елена Йончева, завеждам, клевета, утре\nЕК завежда дело срещу България за замърсяването на Гълъбово\nмар.. 11 Икономика, Топ новини no comments\nЕвропейската комисия ще заведе до месец ново дело срещу България заради замърсяването на въздуха около град Гълъбово. Това съобщиха от Министерството на околната среда и водите на среща със синдикати, експерти и евродепутати, предаде БНТ.\nТемата на разговорите е предстоящото приемане на референтен документ на ниво Евросъюз, с който да се завишат още повече изискванията към допустимото замърсяване на въздуха от топлоелектрическите централи.\nСпоред обявените становища на екоминистерството, както и на министерствата на енергетиката и икономиката, новите изисквания ще доведат до закриване на повечето ТЕЦ-ове у нас след 2020 г.\nВ момента почти 50% от тока в страната се произвежда от топлоцентрали, които използват за гориво лигнитни въглища.\nЕтикети:"Гълъбово", България, дело, ЕК, завежда, замърсяването\nЛьо Пен отказа да се яви на разпит по дело за злоупотреби\nКандидатката за президент на Франция Марин льо Пен, която е и лидер на партията Национален фронт, отказа да се яви на разпит по дело за финансови злоупотреби, предаде Би Би Си.\nПо думите на адвоката й, тя е уведомила магистратите, че няма да застане пред съда докато не приключи изборната кампания.\nЛьо Пен беше призована в рамките на процес за финансови злоупотреби в европарламента, иницииран от главния прокурор на Франция Кристиан Тобира по искане на предишния шеф на ЕП Мартин Шулц.\nШулц е заподозрял, че част от средствата, които националистите на Льо Пен получават от Европейския парламент, се изразходват не по предназначение.\nСмята се, че финанси, отпускани за заплащане на помощници на евродепутатите от Националния фронт, са отклонявани за възнаграждения на партийни функционери. Сред е Катрин Гризе – помощничка на Марин льо Пен в партията й, която почти не е излизала от Париж, макар че е трябвало да работи в Брюксел и Страсбург.\nЕвропарламентът изисква Льо Пен да върне сума от 300 хиляди евро, но тя отказва да го направи.\nАналогичен е случаят с Тиери Лежие – бодигард на председателката на Националния фронт, също нает фиктивно.\nБившият й помощник Гаел Нофри, който напусна партията, по-рано заяви, че през 2012 г. е бил нает в изборния щаб на Националния фронт с фиктивен договор с европарламента.\nВ медиите се появиха публикации, че машинациите са направени с цел да се занижат официалните разходи за предизборната кампания на Льо Пен.\nВъв връзка с делото в централата на партията през февруари бяха проведени обиски.\nЕтикети:дело, злоупотреби, Льо Пен, отказ, разпит\nСветият Синод завежда църковно-наказателно дело срещу архимандрит Дионисий\nСветият Синод на българската православна църква взе решение да заведе Църковно-наказателно дело срещу архимандрит Дионисий (Мишев). До това решение се стигна след като на днешното си заседание Синодът изслуша доклад на анкетната комисия за поведението на архим. Дионисий, предаде бТВ.\nКомисията беше съставена от Варненския и Великопреславски митрополит Йоан, Неврокопския митрополит Серафим и Мелнишкия епископ Герасим – Гл. секретар на Св. Синод.\nЕтикети:Архимандрит Дионисий, дело, завежда, Светият синод, църковно-наказателно\nПрекратиха наказателното дело срещу съдия Румяна Ченалова\nСъдия Вера Чочкова прекрати наказателното производство срещу Румяна Ченалова, съобщиха от Софийския градски съд (СГС).\nМотивите за решението на съдия Чочкова са, че деянията, описани в обвинителния акт, не съставляват престъпление, каквото е наказателното дело НОХД № 5382/2016 г.\nРазпореждането подлежи на обжалване и протест пред САС в 15-дневен срок от съобщението до страните.\nЕдно от обвиненията към бившия съдия Румяна Ченалова бе за това, че в периода от 19.07.2013 г. до 22.01.2015 г. – при условията на продължавано престъпление с 14 деяния нарушила и не изпълнила служебните си задължения.\nТя насрочила и разгледала търговско дело въпреки нередовността на исковата молба, изразяваща се в незаплащане на държавните такси за разглеждане на първоначалната искова молба и на допълнителната искова молба. Таксата от 434 105,14 лв. не била събрана до отстраняването на обвиняемата Ченалова от длъжност.\nСъдията оправдава действията на Ченалова. „По логиката на обвинението, ако ищецът беше внесъл държавната такса по първоначалната искова молба не преди първото, а след второто съдебно заседание например, обвиняемата щеше да извърши три престъпления във връзка с несъбирането й – до датата на първото с.з., по време на първото с.з. и по време на второто с.з.\nТакъв подход за обосноваване на обвинението е незаконосъобразен, защото в случая времето на изпълнителното деяние не е обвързано с поведение на обвиняемата – с нейни действия или бездействия, а с поведението на трето лице“, пише в решението на СГС.\nДруго обвинение по служба към Ченалова е за това, че създала привилегия на ищец по делото – да постанови решение въз основа на приложените към исковата молба копия от документи без да са представени оригиналите в хода на съдебното производство.\n„От деянието са настъпили значителни вредни последици — сериозно разколебаване на доверието на обществото в правилното функциониране на правораздавателната функция на органите на съдебна власт и създаване на недоверие в СГС“, се казва в обвинението срещу съдия Ченалова.\nСъщевременно съдия Вера Чочкова пише: „В обстоятелствената част не се твърди, че копията на документите, включени в обвинението, приложени към исковата молба, не отразяват съдържанието на действително съществуващи оригинали, нито се твърди, че документите са неистински. Не се твърди също, че ответникът е поискал констатация на копията с оригиналите“.\nСпоред решението на съдия Чочкова подходът за обосноваване на обвинението е незаконосъобразен. В случая времето на изпълнителното деяние не е обвързано с поведение на обвиняемата – с нейни действия или бездействия, а с поведението на трето лице (което трябва да внесе държавна такса – б.р.). С подобни мотиви е прекратено делото срещу съдия Ченалова, за престъпление по служба.\nЕтикети:дело, наказателното дело, Прекратиха, Румяна Ченалова, съдия\nАдвокатът на Ахмед Муса е отказал да го представлява в днешното дело\nОкръжният съд в Пазарджик се оттегли, за да се произнесе по направено искане за отвод на вещо лице по делото за радикален ислям. Искът е от някои от защитниците на 14-те подсъдими по делото за разпространение идеите на „Ислямска държава“ – ИДИЛ.\nЗа втори път част от адвокатите на подсъдимите поискаха отвод на експерта Алекс Алексиев с мотива заради предубеденост от негова страна.\nНа днешното заседание експертът по радикален ислям Алекс Алексиев, за чието оттегляне настояват адвокатите на обвиняемите, трябваше да даде заключение дали в разпространяваната от Ахмед Муса и подръжниците му книга „Вероотстъпване“ има призиви към джихад, информира БНР.\nПри представяне на заключението от първата експертиза на 19-и януари Алекс Алексиев експертно заяви, че конфискуваните по делото видеоматериали и в коментарите на подсъдимите в социалните мрежи има призиви на джихад. Ахмед поиска вещото лице да каже кога и по кого Ал Багдади е изпращал посланията си към България и каква е връзката на „Исламска държава“ с него.\nАлекс Алексиев отговори, че, като самообявил се халиф на „Ислямска държава“, Ал Багдади отправя посланията си към всички мюсюлмани, а фактът, че тези призиви се разпространяват и тиражират от подсъдимите, означава, че те симпатизират на тези идеи.\nЕтикети:Адвокатът, Ахмед Муса, дело, отказ, представлява\nКметът на Хитрино: Доброто дело няма етнос, възраст и религия\nБлагодарен съм на всички, които в един такъв труден момент бяха съпричастни към нашата трагедия. Това каза Нуридин Исмаил, кмет на село Хитрино, по време на среща на премиера в оставка Бойко Борисов, Варненския и Великопреславски митрополит Йоан и регионалния мюфтия Месут Мехмедов с жителите на населеното място, предаде репортер на Радио „Фокус“ – Шумен.\n„Ние днес показваме, че през годините сме живели заедно и оттук нататък ще бъдем още по-сплотени и по-единни и ще си помагаме, за да живеем в мир“, добави Нуридин Исмаил. Той посочи, че съпричастността на хората в цяла България към пострадалите от инцидента на гарата в Хитрино, се изразява в големи мащаби. „Хората искат да дарят дори това, което нямат, непрестанно получаваме обаждания от хора, които са готови да се отзоват“, допълни още кметът на Хитрино. Нуридин Исмаил посочи, че общината е получила дарение и от старчески дом във Велико Търново, като допълни, че този акт показва, че доброто дело няма етнос, възраст и религия.\nЕтикети:възраст, дело, етнос, кметът, религия, Хитрино\nБританец бе признат за виновен по дело, свързано с атентатите в Брюксел и Париж\nБритански гражданин бе признат за виновен от съд в Лондон, че е предоставил 3000 британски лири на ключов заподозрян за смъртоносните терористични атентати в Брюксел и Париж, с което е подпомогнал подготовката им, предаде БТА.\nЗакария Буфасил предал парите на Мохамед Абрини на тайна среща в град Бирмингам.\nАбрини е „човекът с шапката“, забелязан на видеокадри от охранителни камери мигове преди бомбените атаки на брюкселското летище на 22 март т.г., при които бяха убити 16 души.\nСпоред обвинението Абрини е посетил Англия през юли 2015 г. и е получил парите от 26-годишния Буфасил и 27-годишния Мохамед Али Ахмед, който вече се призна за виновен, на среща в парк в Бирмингам.\nСамият Абрини бе задържан на 8 април в Белгия. Предявени са му обвинения за взривовете на 22 март в Брюксел – два на летището и един на метростанция „Малбек“, при които загинаха общо 32-ма души, а над 300 бяха ранени.\nТой призна, че е съпровождал терористите смъртници на брюкселското летище „Завентем“. Той е заподозрян и за съучастие в атентатите в Париж на 13 ноември м.г. и в планиране на аналогични нападения в Германия и Великобритания, отбелязва ТАСС.\nБуфасил заяви пред съда по време на процеса, че изповядвал „умерена и толерантна“ форма на исляма и заклейми екстремистите от „Ислямска държава“, като ги нарече „по-лоши от животни“. Той призна за срещата в парка, но каза, че тя нямала нищо общо с екстремизма. Въпреки това обаче съдът се съгласи с твърдението на обвинението, че Буфасил е знаел за каква цел ще бъдат използвани предадените на Абрини пари – за терористични атентати. Според британски полицейски шеф, двамата – Буфасил и Ахмед – могат да получат дълги присъди затвор. Съдът ще произнесе присъдите на 12 декември.\nМаксималното наказание при тези обвинения е доживотен затвор.\nЕтикети:атентатите, британец, Брюксел, виновен, дело, Париж\nСъветник на английската кралица спечели дело за наследство на остров в Марица\nОстров Адата е частна собственост. След дългогодишната битка в съда наследниците си възстановиха бащината земя с площ над 60 дка в поречието на Марица. С решение на Върховния касационен съд гражданите на Великобритания и Северна Ирландия Стоян Константин Владимир Денев /Стивън Констънт/, Стивън Джеймс, Майкъл Бризби, Джон Бризби и Таня Бризби са признати за собственици на острова. Те са наследници на бележития пловдивчанин Константин Хаджикалчев, съобщава „Марица”.\nЗапознати с бележитата фамилия разказват, че Хаджикалчевият внук Джон Бризби е адвокат и съветник на английската кралица. В България Джон Бризби е известен като реставратор на стари къщи в Троянско. Другият наследник на Адата Стивън Констънт, също британски гражданин, е автор на книга „Фердинанд лисицата“.\nСагата с Адата започна в началото на 90-те години. Тогава наследниците на покойния търговец предявяват претенции за острова, чиито 64 декара са актувани като държавен имот и вкарани в капитала на тогава държавното дружество „Международен панаир“. Навремето на това място, известно като „Остров Калчев“ са били ниви и според реститутите държавата е национализирала 88 дка от земите на техните предци.\nПрез 1999 г. с решение на Поземлена комисия Пловдив – Първенец на роднините на Хаджикалчев са възстановени два имота на острова с обща площ 59 087 кв. метра. Издаден е и нотариален акт. Наследниците регистрират в София търговско дружество „Константин Хаджикалчев“ ООД с управител Таня Бризби и започват редовно да плащат данъци върху имота.\nПарадоксалното е, че не могат да влязат във владение, защото през 2005 г. тогавашният областен управител Тодор Петков отказва да отпише имота, а след това деактуването му е отказано и от министър Асен Гагаузов.\nМотивът е, че според Закона за водите островите са публична държавна собственост и не могат да бъдат реституирани. Според министерството, няма безспорни доказателства за правото на частна собственост върху 64 декара в реката. Започва дълъг съдебен процес. Наследниците обжалват заповедта и печелят дело в Апелативен съд, в резултат на което министерството е осъдено да заплати 20 626 лева на реститутите за направените разноски по делото.\nДържавата обжалва, докато се стигне до окончателното решение на ВКС, според което публичната държавна собственост също подлежи на реституция, а наследниците имат изрядни документи за собственост. Съдебният спор приключи окончателно, нямам информация какво възнамеряват да правят с Адата”, заяви адвокат Иван Минков.\nДжон Бризби се завръща в родината на славната си фамилия, въпреки че в Лондон той е проспериращ адвокат и кралски юридически съветник. Джон е син на Лиляна Данева-Бризби, внучка на Теофана, единствената дъщеря на Константин Хаджикалчев.\nВ началото на 40-те години тя учи в университета в Лозана, където се запознава с Майкъл Бризби, възпитаник на Кеймбридж, инженер и страстен спортист. Двамата се женят през 1946 г. и се установяват в Лондон. Там Лиляна прави кариера като журналист в ВВС и във Форин офис.\nПрез 1983 г. в неин превод и редакция излизат „Задочни репортажи“ на Георги Марков. Имат двама синове, от които Джон е по-малкият, и дъщеря Таня. Англичанинът с български корени заедно с Иван Станчов, бивш посланик на България в Лондон, е съосновател на английската благотворителна организация „Приятели на България“.\nСтивън Констант всъщност е псевдоним на британския публицист от български произход Стоян-Константин Владимиров Данев. Той е роден през 1931 г. в София. Правнук е на първия министър-председател Тодор Бурмов, внук на Константин Хаджикалчов и на Стоян Данев.\nЖивее в Лондон, а написаната от него биография „Фердинанд Лисицата – цар на България“ е издадена първо на английски през 1979 г., а през 1991-ва и у нас.\nЕтикети:Английската, дело, кралица, Марица, наследство, остров, спечели, съветник\nХристо Ковачки: Твърденията на Румен Овчаров са безотговорни, завеждам дело срещу него\nокт.. 21 Икономика, Политика no comments\nВъв връзка с твърденията на Румен Овчаров в предаването „Лице в лице“, излъчено на 19 октомври 2016 г. потвърждавам, че през 2009 г. срещу мен бе заведено дело за данъчни престъпления на дружества, свързвани с името ми. В продължение на няколко години делото премина през различни инстанции, но в крайна сметка бях напълно оправдан.\nТова се казва в позиция на бизнесмена Христо Ковачки по повод твърдения на бившия министър на икономиката Румен Овчаров.\n„Относно изказването на г-н Овчаров за моите участия в енергийния сектор заявявам, че съм добре запознат с общото състояние на енергийния сектор в нашата държава. Във връзка със споменатите от г-н Овчаров предприятия, а именно Брикел, ТЕЦ Бобов Дол и ТЕЦ Русе, бих искал да уточня, че информацията, която беше представена от него е напълно невярна и вреди на имиджа им. От отчетите и балансите на споменатите Дружества е видно, че задълженията им към държавата са или текущи, или са достатъчно добре обезпечени със собствени активи и вземания от трети лица. В този смисъл е безотговорно да се твърди, че те са свръхзадлъжняли и да се цитират суми от порядъка на 30-50 млн. лв. като техни задължения.\nВъв връзка с покупката на Мини Бобов Дол е създадена анкетна комисия в Парламента, която според мен ще даде желаните отговори на всички дискутирани въпроси в обществото през последната седмица по темата. Не смятам, че през годините някой е помагал политически, както на въгледобива в страната, така и лично на мен.\nНе съм очаквал от човек с подобен политически и административен опит като Румен Овчаров подобни твърдения. Не е коректно в национален ефир да се разпространява невярна и неточна информация, както и да бъдат отправяни безпочвени нападки с цел да се заблуди обществото, както и г- н Овчаров да измества фокуса от себе си.\nПо тази причина имам намерение да заведа дело за опит за очерняне на името ми.“\nЕтикети:дело, Румен Овчаров, твърденията, Христо Ковачки\nокт.. 14 Общество, Свят, Топ новини no comments\nИщецът е адвокат, който сам ще се представлява в съда, пише „Труд“. Той работил в отдел за финансова сигурност, когато в началото на 2014 г. кандидатствал за по-висока позиция. Не бил одобрен за нея, въпреки че, както твърди, бил единственият кандидат, отговарящ на изискванията. Впоследствие шефовете му сменили длъжностната характеристика за поста и назначили местна жителка, чието име не се съобщава.\nЕтикети:българин, дело, заведе, расова дискриминация, САЩ\nДнес Върховният касационен съд гледа делото относно такса сградна инсталация, образувано по искане на Омбудсмана на Република България\nСпоровете около това кой има право да се откаже да плаща такса сградна инсталация към топлофикация могат да доведат до това стотици хиляди семейства да останат на студено. Това алармират експерти, запознати с функционирането на системата за отопляване с ТЕЦ.\nДелото, което днес се гледа от Върховния касационен съд, относно такса сградна инсталация, е образувано по искане на Омбудсмана на Република България. В искането си Омбудсманът твърди, че съгласно действащите норми на Европейския съюз такса сградна инсталация не следва да се заплаща от собственици на жилища, които са се отказали от услугата по доставка на топлинна енергия.\nСпоред запознати със законодателството обаче, това не отговаря на истината. Според тях по-голямата част от жилищния фонд е формиран от блокове с по няколко входа, в които собствениците на имоти са в режим на етажна собственост. Сградната инсталация представлява обща част, за чиято поддръжка и разходи са задължени всички собственици. Именно Общото събрание на етажните собственици взема решение дали да се присъедини входа или блока към топлопреносната мрежа.\nВъз основа на това решение възниква задължението за заплащане на такса сградна инсталация дори и от гласувалите против собственици. Задължението за сградна инсталация не възниква, защото топлофикация го е изчислила и изпратила на съответния собственик. Задължението възниква, защото Общото събрание на етажната собственост е задължила всички собственици да заплащат такса сградна инсталация. Искането на г-жа Манолова е на база Закона за защита на потребителите, но тук не става въпрос за един потребител с един самостоятелен имот, тук става въпрос за задължения в режим на етажна собственост – смятат експерти.\nСпоред тях Задълженията за такса сградна инсталация следват същата логика на възникване, както задълженията за стълбищното осветление, такса за поддръжка на асансьора, задължения за разходи по поддръжка на покрива, отстраняване на течове и т.н. Задължения, които все някой недоволен съсед отказва да плати. Поетата от омбудсмана кампания противоречи на обществената функция на стратегически предприятия като „Топлофикация- София“ например, която има над 300 000 абоната – да защитава обществения интерес.\nЗаблудите, тиражирани в публичното пространство, провокират собствениците на имоти в режим на етажна собственост да спрат плащането на такса сградна инсталация. Зад тази такса стоят разходи по снабдяване с горива, производство на топлоенергия, доставка на топлоенергия, поддръжка на топлопреносната мрежа, заплати, осигуровки и т.н., които дружеството е направило. Неплащането на такса сградна инсталация би нанесло сериозни финансови затруднения за дружество с национално и стратегическо значение. Повишава се риска от фалит на дружеството. Подобна кампания определено не е в обществен интерес – посочват още експертите.\nЕтикети:''сградна инсталация'', Върховния касационен съд, дело, искане, омбудсмана, Република България инсталация, такса\n“Фокс Нюз“: Бомбите в Ню Джърси и Ню Йорк са дело на един човек\nПолицията счита, че двете устройства, които бяха взривени в Ню Джърси (на 17 септември преди старта на маратон в парк) и Ню Йорк са били изготвени от един и същи човек, съобщава „Фокс Нюз“, позовавайки се на източник в органите на реда. Освен това, според „Ен Би Си“ за връзката между тези две атаки указва и използването на сходни стари смартфони като детонатори.\nМедиите в САЩ съобщават също така за видео от преди атаката в Ню Йорк, на което отначало един човек оставя портфейл на асфалта, а след това двама души се приближават, изпразват съдържанието и го взимат със себе си. Полицията издирва тези хора, които може да не подозират, че в портфейла може да има взривно устройство.\nЕтикети:''Фокс нюз'', бомбите, дело, един, Ню Джърси, Ню Йорк, човек\nПолуделият баща на сварената Ани: Нарязах я, но не съм я убил\nБащата на 4-годишната Ани Станислав Бакърджиев призна в съдебната зала, че е нарязал невръстното си дете, но отрече други обвинения относно убийството на малката. „Отричам другите актове, признавам нарязването“, отговори с видимо хладнокръвен тон на председателя на съда.\nСлед това бе извикана майката на детето Димитрина Борисова, която отрече обвиненията спрямо нея за изоставяне на непълнолетното дете. Призна само за лъжесвидетелството, което е част от обвинението срещу нея, съобщава в. „Български новини”.\n30-годишният Назиф Мехмедов (Ники) категорично отрече обвиненията срещу него. Собственикът на апартамента на ул. „Михаил Вода“, обвинен в лъжесвидетелство, също отрече обвиненията. Малко преди това прокурора поиска да бъде отхвърлена жалбата на 30-годишния Назиф, относно липсата на превод на български език на обвинителния акт.\nСвидетелят отговори на въпроси и каза, че Ани е убита, нарязана и изхвърлена от баща й. „Дъщеря ми не е виновна. Вина имат Сава и Николай. Страдам твърде много за внучето ми и не ми харесва, че дъщеря ми е в затвора и страда за детето си“, каза в съда бабата на Ани с помощта на преводач.\nЕтикети:Ани, баща, дело, Нарязах я, сварената, убийство\nКрим започва дело срещу Киев за нанесените вреди от 20-годишния грабеж\nВластите в Крим в отговор на претенциите на Киев по повод суверенните води около полуострова мога да подадат насрещен риск — за вредата, нанесена на републиката в резулат на 20-годишния грабеж от страна на украинските власти, съобщи вице-премиерът на кримското правителство Руслан Балбек.\nПо-рано МВнР на Украйна в лицето на Павел Климкин заяви, че страната в най-близко време ще входира дело в арбитражния съд по повод суверенните права върху водите около Крим. Според Климкин, Киев е завършил консултациите с Русия и ще стартира делото на основание UNCLOS — Конвенцията на ООН за морското право.\n«Крим е в правото си да подаде насрещен иск и да поиска от Украйна възмездяване за вредите от грабежа, който бе осъществяван над полуострова в продължение на 20 години, когато под ръководството на украинските власти се проведе приватизация, а нищо не се вложи в инфраструктурата и икономиката на региона», — каза Балбек.\nТой подчерта, че претенциите на Киев не носят никакви правни последствия, а имат само популистки характер.\n«Напълно е възможно да се намери такъв съд, който да принуди Русия да се подчини на украинските искания. Но тези искания на Киев ще се изпълняват само в болното въображение на съда и в халюцинациите на украинските политици», — отбеляза Балбек.\nВ резултат на референдума, проведен след държавния преврат в Украйна, за присъединяването на Крим към Русия гласуваха 95 % от жителите на полуострова.\nЕтикети:20-ГОДИШНИЯ, вреди, грабеж, дело, Киев, Крим\nОрганизаторът на похода на руските рокери “Нощни вълци“ в България Марин Маринов заведе дело срещу протестъра Асен Генов\nМарин Маринов е частен детектив, известен от февруарските протести. Той беше и преговарящ с експремиера Пламен Орешарски. Известен е и като последният шеф на охраната на убития подземен бос Иво Карамански – наричан „Кръстника на българската мафия“. Протестираше и срещу ислямския молитвен дом в столичния квартал „Люлин“.\nЕтикети:''Нощни вълци'', Асен Генов, България, дело, заведе, Марин Маринов, организаторът, похода, протестъра, рокери, руските\nюни. 02 Общество no comments\nАдминистративният съд в София-град е обединил 42 жалби срещу поскъпването на билета за столичния градски транспорт в едно дело, съобщиха от съда. Процесът е образуван на 30 май и ще се разгледа от тричленен съдебен състав.\nНедоволни граждани и юридически лица ще настояват да се отмени новата цена. Сред жалбоподателите има и общински съветници. Предстои делото да бъде насрочено, пише „Труд”.\nБилетът за градския транспорт от днес скочи от 1 на 1,60 лв.\n„От завчера слушам за тази цена на билетчето – 80 цента. Видяхте колко е в Гърция, 2 евро в Брюксел. Ще кажат: „Има разлика в заплатите”. Ами тук в пъти е разликата в цената на билета!“, възкликна премиерът Бойко Борисов по време на правителственото заседание. Той допълни: „Автобусите и тролейбусите са едни и същи. Метрото ни е по-ново, по-хубаво и по във всяко едно отношение“.\nЕтикети:42, билети, дело, жалби\nОфициално: ТV7 е във фалит, първото дело на кредиторите е на 7 юни\nТВ 7 е обявена в неплатежоспособност и е открито производство по несъстоятелност\nЗа решението Софийски градски съд съобщи в профила си в социалната мрежа „Фейсбук“ продуцентът Георги Игнатов. В решението на магистратите от 10 май тази година. За синдик е назначен Иво Георгиев.\nВ края на март съдът обяви в несъстоятелност и „Балкан българска телевизия“ – собственикът на тв канала News 7. Делото за производство по несъстоятелност срещу TV7 беше открито от компанията „Ноу Фрейм медиа“. В хода на производството бяха включени и други кредитори, чиито вземания сега съдът признава.\nОт решението може да се види и какви са сумите, които телевизията дължи за своите продукции:\n„Валя и Моро превземат света“ („Суперфлай продукшън“) – 414 802,50 лв.\n„Къртицата: Презареждане“ („Междинна станция“) – 709 818,44 лв. Общата стойност на „Къртицата“ – втори сезон, е била 3,65 млн. лв. без ДДС.\n„Поверително от NL (Николета Лозанова)“ („Междинна станция“) – 119 993,28 лв. Плащането за епизод – 25 хил. лева.\nЗа разпространение на тв програмата си дружеството е задлъжняло към „НУРТС Диджитъл“ в размер на 586 749,50 лева. Самата КТБ също е присъединена като кредитор с иск на стойност от €2,4 млн.\nСъдът е установил, че към края на 2015 г. „ТВ Седем“ е разполагало със 125 хил. лв. пари в брой и активи на стойност 1,874 млн. лв., като по-голямата част от тях са били заложени по кредит към КТБ.\nАнализът на обективното икономическо състояние на „ТВ СЕДЕМ“ ЕАД формира извод, че за целия изследван период: 2012 г. – 2015 г. показателите за обща ликвидност са в неприемливи граници, а този за бърза ликвидност е под допустимите нива за периода 2014 г. – 2015 г.. Това категорично обуславя извод за невъзможност на търговеца да изпълнява паричните си задължения. Тази невъзможност към 31.12.2015 г. има характеристиките на трайна“, се посочва в решението на съда.\n„Дейността на дружеството не е производствена, същото разполага с дълготрайни материални активи (специализирана телевизионна техника и МПС), чрез използването на които е било възможно да се генерира положителен финансов резултат, но това не е постигнато в нито един момент от изследвания период, като всяка финансова година е приключвана със счетоводна загуба.“\nПървото събрание на кредиторите ще се проведе на 07.06.2016 г. от 14,30 ч. в сградата на Съдебната палата в София. Тогава ще бъде изслушан докладът на временния синдик и ще бъде назначен постоянен такъв.\nГеорги Игнатов пише още:\n„През последните месеци проведох многобройни разговори с колеги от ТВ 7, на които искрено съчувствам. Отново обръщам внимание на тези от вас, които имат трудов договор с ТВ7, че в 14-дневен срок от вписването в Търговския регистър на съдебното решение, което вече е факт, работодателят е длъжен да ви информира за датата на вписването и за реда за получаване на гарантирани вземания.\nГарантираното вземане се отпуска въз основа на заявление-декларация по образец, което се подава от служителя в НОИ, в двумесечен срок от вписване в Търговския регистър на решението за откриване на производство по несъстоятелност.\nТози срок е задължителен и неспазването му е едно от основанията за отказ за изплащане на гарантирано вземане. То е в размер на последните шест начислени, но неизплатени месечни трудови възнаграждения и парични обезщетения през последните 12 календарни месеца, предхождащи месеца, в който е вписано решението, но не повече от 1 200 лева месечно. Ако имате въпроси знаете, че съм на ваше разположение, безплатно при това“\nЕтикети:7 юни, дело, кредиторите, официално, първото, ТV7, фалит\nМюсюлманка в Германия заведе дело, забранили й да носи забрадка в училище\nДа има ли една учителка право да влиза с мюсюлманска забрадка в час? В Берлин подобно нещо досега беше забранено. Жалбата на една мюсюлманка сега отново пали страстите и един дългогодишен юридически спор, разказва „Дойче Веле“.\nСъдебният спор е политически прецедент. След като завършила образованието си, една учителка-мюсюлманка кандидатствала за място в основно училище в Берлин. По време на интервюто тя отговаряла на всевъзможни въпроси, задавани й от директорите на различни училища. Те поискали да знаят и това дали младата мюсюлманка възнамерява да сваля забрадката си по време на учебния процес. Учителката отговорила с „не“, а малко по-късно получила известие, че не е сред избраните кандидати. Сега тя е подала жалба пред берлинския съд за трудово-правни спорове, твърдейки, че е била дискриминирана заради забрадката.\n„Отказът, който е получила кандидатката, не е свързан с професионалната ѝ квалификация. При големия недостиг на учители в Берлин е редно да се запитаме защо тъкмо квалифицирани и добре образовани хора не получават място“, каза адвокатката на тъжителката Мариам Хашеми.\nСпор, който се води от десетилетия\nЖалбата на учителката засяга тема, по която в Германия се водят крайно разпалени юридически и обществени дискусии от две десетилетия насам. Допустими ли са в училище религиозните символи и религиозните елементи от облеклото? Имаме ли право да обявяваме принципна забрана за носенето на забрадка? И как се вписва това в свободата на вероизповеданията?\nЕдин спор за носенето на мюсюлмански забрадки вече беше предмет на разглеждане от Конституционния съд\nВ много германски провинции навремето имаше генерална забрана за носене на забрадки от учителките. В началото на 2015 г. Конституционният съд подсили правата на учителките. Съдиите обявиха, че забрадките могат да бъдат забранявани, само ако застрашават училищния мир.\nБерлинският Сенат обаче на практика не се съобрази с това решение и остави в сила т.нар. „Закон за неутралитета“, въведен десет години по-рано. Законът забранява на държавните служители като учителки, съдийки, полицайки и други да носят забрадки при изпълнение на служебните си задължения, тъй като това нарушава “ неутралитета на държавната власт“. Законът отразява загрижеността, че религиозните символи биха могли да окажат влияние на малолетните ученици. Затова и забраната на забрадките не важи за учителките в професионалните училища, защото учениците в тях са пълнолетни и съответно по-малко податливи на чужди влияния.\n„Берлинският закон за неутралитета дискриминира преди всичко онези мюсюлманки, които носят забрадки. Той би засегнал обаче и всеки евреин, който би желал да влиза в час с традиционната кипа“, казва адвокатката Хашеми. Тя добре познава проблемите на мюсюлманските жени не само от адвокатската си практика, а и от работата си в една организация, бореща се срещу дискриминацията на турските жени. Хашеми казва, че сегашната ѝ клиентка не е единичен случай. „Жените-мюсюлманки, носещи забрадка, много трудно си намират работа в определени сфери. Все по- често бюрата по труда ги насочват към някой кол център, защото там никой не ги вижда“, казва юристката.\nПрофесионалните сдружения, които представляват интересите на учителките и учителите, следят с напрежение хода на процеса. Удо Бекман дълги години е бил учител в Дортмунд в едно училище с много мюсюлмански деца. Сега той е председател на професионалното сдружение „Образование и възпитание“. Той казва: „Ако погледнем сериозно на онова, което традиционалистите свързват със забрадката, можем да я окачествим като израз на религиозна нетолерантност и дори на враждебно отношение към жените. Не бива да подценяваме този проблем. Когато учителката носи забрадка, мюсюлманските момичета се чувстват по-силно задължени да подражават на преподавателката.\nРазбира се, не всички мюсюлманки носят забрадка по строго религиозни причини. Забрадката може да бъде дори и моден аксесоар.\nВ съдебния иск на младата мюсюлманска учителка става дума преди всичко за парично обезщетение. Ако съдът реши, че е бил нарушен законът за равнопоставеността, тя би могла да получи три месечни заплати.\nСлучаят обаче има и много сериозен политически заряд. Съдиите в Берлин биха могли да обявят за противоконституционен местния закон за неутралитета и да отнесат случая направо до Конституционния съд. Тогава той ще трябва да изясни спорния казус в законодателството. В случай на решение, което е в полза на ищцата, това ще даде право на учителки-мюсюлманки в бъдеще да носят забрадки и по време на учебни занятия.\nЕтикети:Германия, дело, забрадка, забранили, заведе, Мюсюлманка, носи, училище\nРайонен съд – Благоевград смени името и пола на 4-годишно дете от женско в мъжко. Решението е взето след заведено от родителите безпрецедентно дело.Бебето се родило с външни полови органи на момиче, но когато станало на годинка, родителите, които са от симитлийско село, забелязали увеличение на клитора на половия орган и незабавно започнали консултации с лекари специалисти, съобщи struma.bg.\nНаправени били хормонални и генетични изследвания в Специализираната болница за активно лечение по детски болести „Проф. Иван Митев” ЕАД в София, след които на детето била поставена епикриза хермафродитизъм.\nВпоследствие в отделението по образна диагностика на болница „Лозенец“ е направен преглед на ядрено-магнитен резонанс, който установил липса на влагалище и матка и наличие на мъжки полови органи – тестиси, микрофалос и големи лабии. Родителите направили консултация с хирург в УМБАЛСМ „Пирогов”, където им била предложена операция, която обаче можела да се извърши само след допускане промяна на пола на детето.\nПри това положение родителите завели дело в Районен съд – Благоевград с искане за промяна на името. В хода на делото е допусната съдебномедицинска експертиза и заключението на вещото лице е, че роденото като момиче дете е от мъжки пол и се налага извършване на оперативна корекция.\nПредставен бил и социален доклад на отдел „Закрила на детето” към дирекция СП – Благоевград със становище, че в интерес на детето е да се промени полът и името му.\nСъгласно чл. 19, ал. 1 от Закона за гражданската регистрация, промяната на собствено, бащино или фамилно име се допуска при няколко случая – когато е осмиващо, опозоряващо или обществено неприемливо, както и в случаите, когато важни обстоятелства налагат това. Съдията счита за важно именно обстоятелството, че детето е от мъжки пол, което е установено от съдебномедицинската експертиза.\nНеясното определяне на пола на едно лице може да му създаде проблеми не само от лично естество, но и такива с обществен характер. Полът има съществено значение при встъпването в брак, кандидатстването за ин витро процедури, та дори и в областта на наказателното право, където определени престъпления могат да бъдат осъществени само от лица от единия пол, а пострадали могат да бъдат само лица от другия пол. Неопределеният пол би могъл да доведе до сериозни последици от личен и социален характер.\nВ случая при раждането детето е било записано от женски пол поради наличие на външни полови белези на момиче. Впоследствие са настъпили промени, като направените изследвания и прегледи установяват, че детето е от мъжки пол и се нуждае от хирургическа операция. С тази промяна, допусната в ранна възраст, и след хирургическата интервенция детето ще може да се впише в своята полова идентичност. С тези мотиви съдията в Районен съд – Благоевград уважава молбата на родителите за промяна на пола и името на детето, което ще бъде отразено в общинска служба „Гражданска регистрация“.\nРешението е окончателно и не подлежи на обжалване. Делото е безпрецедентно и първото за съдебния район.\nПървият интерсекс човек, който публично разкри, че иска да променя пола си, е Пол Найденов. Роден като хермафродит, но записан с женски пол, впоследствие претърпява физиологични и генетични промени. Той завежда дело за промяна в зряла възраст в Софийски районен съд миналата година. При него вещо лице установява, че има генетичен пол на мъж (XY полови хромозоми), но съдът отказа да промени пола му с мотива, че диагнозата била непълна. Отказът се обжалва пред СГС.\nЕтикети:4-годишното, дело, дете, женско, заведоха, името, мъжко, пола, Прецедент, родители, смяна\nАмерикански телевизионен екип от компанията K D Skyline от Лос Анджелис пристигна в Пазарджик, за да заснеме делото срещу 14-мата, обвинени за проповядване на радикален ислям у нас, което днес продължава в пазарджишкия Окръжен съд. Екипът от двама оператори, фоторепортер, български сътрудник и двама техници ще заснеме мненията на участниците в процеса и техните близки, както и на представители на медиите по хода на процеса, пише „Монитор“.\nТова не е първото идване на американските телевизионери в Пазарджик, тъй като миналата година отново бяха в областния град и на лента документираха мненията на прокурори, полицаи, адвокати и журналисти. US-екипът бе придружаван от автопатрул от местното Районно управление на полицията в ромския квартал ”Изток”, където чуждестранните репортери направиха поредица от снимки. Идеята на екипа е филмът за българските „последователи” на „Ислямска държава” да се пусне по кабелните телевизии в САЩ.\nДнес в Окръжния съд в Пазарджик започна поредното заседание по делото срещу 14-мата, обвинени в проповядване на радикален ислям. Адвокатите на обвиняемите пък са вече 16.\nПред сградата на съда обикалят роднини на обвиняемите, облечени в традиционни хиджаби. На процеса присъства и евродепутатът Ангел Джамбазки.\nПреди началото на заседанието пред съдебната палата се събраха и група протестиращи младежи. Те излязоха с националния трибагреник и плакат с градове, в които е имало атентати или размирици, свързани с ислямисти – Брюксел, Париж, Лондон, Мадрид, Кьолн, Бургас, Пазарджик.\nПред съда в Пазарджик има повишено полицейско присъствие.\nЕтикети:американци, дело, ислямското, Пазарджик, снимат, филм\nОт близо половин година спецсъдът и МВР безуспешно търсят Христо Ширев, един от ключовите свидетели по делото за търговия с дрога срещу Стефан Бонев – Сако и още 13 души. Това стана ясно на поредното заседание от процеса.\nБившият спортист се издирва за повторен разпит. За първия през 2015 г. призовкарите го търсили на осем адреса. Накрая той се появил, придружен от полицаи, но отказал да говори с конкретни имена, защото се страхувал за живота си. При разследването обяснил каква е структурата в наркобандата и кой води наказателната ѝ бригада, пише „24 часа“.\nШирев вече е обявен за общонационално издирване.\nПрокуратурата предложи съдът да се откаже от нов разпит на свидетеля и делото да върви към приключване. Съдия Пламен Панайотов обаче даде още една възможност да МВР да го търси до 30 март. Тогава за последно обяснения ще дава и един от подсъдимите.\nЕтикети:дело, изчезна, ключов, Сако, свидетел\nПР-ката на Бойко: Циркът в Лондон е дело на КГБ и ДС\nНеудобните въпроси на българите в Лондон са инспирирани от соцактивисти и привърженици на „Атака“. Това става ясно от статуса във Фейсбук на шефката на правителствения пресцентър Севделина Арнаудова. Тя изрично уточнява, че говори от първо лице:\n„Задаващите „неудобни въпроси“, предварително написани на лист и старателно прочетени с викове и крясъци, са официални членове на отделни политически партии. Въпрос прочете както активистка на „Атака“, която разбирам, че участва в проруски групи, страници и профили във Facebook, така и вицепрезидентът на БСП Лондон“, коментира Арнаудова в социалната мрежа.\n„Колеги, хайде да спрем с преструвките и манипулациите. Разбирам, че ви е угодно да представяте една простотия в посоката, в която вашите собственици ви подбутват, но преди да пишете за „неудобни и остри въпроси“ на „цялата българска общност“ в Лондон, е добре поне да проверите кои са тези хора и какво действително се случи в посолството“, обръща се към журналистите от родните медии Арнаудова.\nИ продължава: „Първо, моето мнение е, че това беше добре организиран сценарий. Честно да ви призная досега смятах, че тази компроматна машина е запазена марка за една определена политическа прослойка, в червен нюанс. Оказва се обаче, че методите на ДС, които можем да прочетем и в учебниците на КГБ, се използват и от все по-младите „отричащи“ режима политици. За съжаление! И тази война на простотия, жълтини и низост вече минава всякакви граници“.\nТова е първата подобна реакция на медийния съветник на премиера Борисов във Фейсбук. Арнаудова разказва в социалната мрежа и подробности от събитието:\n„Като свидетел на това цирково изпълнение, бих споделила с вас няколко факта. Задаващите „неудобни въпроси“, предварително написани на лист и старателно прочетени с викове и крясъци, са официални членове на отделни политически партии. Въпрос прочете както активистка на „Атака“, която разбирам, че участва в проруски групи, страници и профили във Facebook, така и вицепрезидентът на БСП Лондон“.\nСпоред Арнаудова „80% от присъстващите в посолството не се припознават с грозните подвиквания на още няколко младежи“.\n„Всеки, който е бил в залата, има право на свободна интерпретация на събитията, всички останали – проверете „кой – кой е“ и тогава правете изводи“, споделя още Арнаудова.\nИ завършва статуса си : „Признавам – беше добре устроена игра на нерви, която обаче не постигна своите цели. Планът на самодискредитация се провали. Приятна игра. Чакам ви в Израел!“, пише в заключение тя.\nЕтикети:Бойко, дело, ДС, КГБ, Лондон, ПР-ката, Циркът\nЗапочна “секретното“ дело срещу Сергей Станишев\nСлед няколко неуспешни опита, делото срещу бившия премиер Сергей Станишев започна днес в Софийския градски съд, съобщи bТV. Той е обвинен, че е изгубил седем секретни доклада, като по закон, ако бъде установена вина, той може да бъде само глобен.\nЗащитниците на Станишев поискаха да бъдат разпитани всички свидетели, които вече са дали показания по време на досъдебното производство.\nТака за 1 февруари е призован бившият вътрешен министър Румен Петков, а месец по-късно показания се очаква да даде първият председател на ДАНС Петко Сертов.\nСедмица след него ще бъдат разпитани бившите шефове на служби Иван Драшков и Иван Чобанов, както и премиера Бойко Борисов.\nЕтикети:"секретното", дело, Започна, Сергей Станишев\nОманският фонд е завел дело, иска 720 млн. евро за КТБ\nокт.. 26 Икономика, Топ новини no comments\nОманският фонд е завел дело срещу България заради КТБ, стана ясно в петък. Ответник е финансовото министерство. Оттам потвърдиха новината за “24 часа”, увериха, че се готвят за сериозна защита и отказаха подробности.\nСпоред информирани искът е подаден в арбитражен евросъд. Фондът иска да му се възстанови балансовата стойност на инвестицията в банката, както и да му бъдат изплатени наказателни лихви за времето от поставяне на трезора под особен надзор до датата на обявяване в несъстоятелност.\nОбщата сума на претенциите експерти изчисляват на около 720 млн. евро. Оманският фонд притежаваше 30% от КТБ.\nЕтикети:720 млн., дело, евро, завел, иска, КТБ, Оманският фонд\nВолен Сидеров: Заведох дело срещу Цацаров за 7000 лева за клевета\nЗаведох дело срещу главния прокурор Сотир Цацаров за 7000 лева за клевета. Искът ми е за тази сума, защото горе-долу толкова му е заплатата. Завел съм и искове срещу още четирима души за по 1000 лева. Пуснал съм гражданска молба, защото Цацаров има имунитет. Това обяви лидерът на „Атака” Волен Сидеров пред БНТ по темата със скандала около клекшопа на ул. „Раковска”.\n„Искът ми е за клевета, защото в искането до председателя на Народното събрание Цецка Цачева слуга на Цацаров е написал, че съм ударил полицай по ръчичката. В искането до Цачева да ми се свали имунитетът фигурират още свидетелските показания на четирима полицаи от СДВР, дошли заедно. Има показания и от собствениците на магазина. Ето върху това се базира искането да ми бъде свален имунитетът”, обясни Сидеров.\nЛидерът на „Атака” обаче не смята да остави нещата, защото имал информация кой зарежда магазина със стоки без акциз и дрога. „Това е верига от подобни магазини, в които се търгуват нерегламентирани стоки. Полицията ги закриля, защото униформените преразпределят нещата. Ето ви нещо интересно от Столична община от район „Средец”. Оказва се, че въпросното магазинче може да работи до 22,00 часа. То няма разрешение да работи денонощно. А защо работи? Аз бях там в 22,30 и то работеше. Икономическа полиция го проверява 30 минути – от 1,10 до 1,40 часа след полунощ, но не установи, че то не трябва да работи. Разбирате ли за каква проверка става въпрос. Също така и почерците на свидетелите са едни и същи…”, добави Сидеров.\n„Един от полицаите си е извадил медицинско, защото съм го бил ударил. Според проф. Станислав Христов, от Съдебна медицина, уж удареният полицаи бил получил от вътрешната страна на бузата кръвоизлив. За втори път се повтаря този сценарии. Само искам да кажа, че въпросният Станислав Христов е бил уличен в продажба на кости и сухожилия за САЩ през т.н. тъканната банка. Липсващите кости били заменяни с пластмасови тръби. Разследването е прекратено от прокуратурата. И сега какво му кажат, това ще напише. Няма да позволя нито на Цацаров, нито на Скумриев сега да се гаврят с мен, защото номерът им няма да мине”, завърши лидерът на „Атака”.\nЕтикети:7000, Волен Сидеров, дело, Заведох, клевета, лева, Цацаров\nУникално дело! Русенка плати 25 бона на мъжа си, за да го разкара\nРусенка обезщети зарязан съпруг, за да получи развод по взаимно съгласие и да се отърве по-бързо от него. Това стана ясно след приключилото дело на бившото семейство в Русенския районен съд, пише „Труд“.\nМъжът поискал от нежната си половинка 500 лева месечна издръжка и 8000 лева на ръка, за да каже „да“ при развода. За да не се стига до раздялата по исков ред, жената се съгласила да плати по 5000 лева за всяка година, в която не е живяла със съпруга си. Това прави общо 25 000 лева обезщетение.\nА.С. твърдял, че жена му го зарязала и заминала да работи в Италия преди пет години. Според него обезщетението ще го утеши достатъчно за проваления брак. В съда мъжът категорично отказал съпругата му да носи неговата фамилия след развода, за да няма повече нищо общо с нея. Жената обаче искала да си спести смяната на всички документи и съдът приел молбата ѝ. Така тя ще продължи да носи фамилията на бившата си половинка.\nСемейството се разделило, когато избухнала световната финансова криза. Съпрузите се разбрали всеки да тръгне на гурбет и оставили пълнолетните си деца да се оправят сами. В чужбина обаче съпругът ударил на камък и не успял да си намери работа. Когато се върнал в България, самотата и безпаричието съвсем го озлобили и неудачникът решил да осребри семейната раздяла.\nЕтикети:25%, бона, дело, мъжа, плати, разкара, русенка\nЗапочна ключовото за ЦСКА дело\nсеп.. 24 Спорт no comments\nЗапочна заседанието на Софийския градски съд във връзка с процедурата за несъстоятелност на ЦСКА. СГС трябва да се произнесе в 14-дневен срок, след което ще стане ясно дали в клуба ще влезе синдик.\nЦСКА е представляван днес от четирима адвокати. Изненадващо обаче от СГС обявиха, че заседанието ще е закрито за журналисти. Предварително бе обявено, че делото ще бъде отворено за медии.\nДелото е възобновеното производство по жалбата на пернишката фирма „Юнис” от лятото на 2013 година. По времето на „Титан” въпросната фирма започна ремонт на базата в Панчарево. Тогава се оказа, че се работи без документи и всичко трябва да бъде съборено.\nЗаедно с жалбата на перничани ЦСКА също пусна молба в съда с желанието клубът да бъде обявен в несъстоятелност. Тя обаче беше отхвърлена, тъй като двата иска се дублираха.\nЕтикети:дело, Започна, ключовото, ЦСКА\nГен. Кирчо Киров : Това дело е връх на политическата поръчка\nВярвам в българското правосъдие, заяви в интервю за БТА осъденият на първа инстанция бивш директор на разузнаването ген. Кирчо Киров. Той определи делото срещу него като политическа поръчка. „Това дело е връх на политическата поръчка, защото то изпълнява задачата си в една особена политическа конюнктура вътре в страната, а вероятно и извън страната, касаейки необходимостта знакови личности да бъдат осъдени. Аз съм една от тях“, каза ген. Кирчо Киров. „В разузнаването има неща, които не могат да получат публичен характер и не трябва да получават. И аз съжалявам, че това дело нанася толкова тежък пораженчески удар върху българското разузнаване“, заяви бившият директор на НРС.\nДнес военният съд го осъди на 10 години затвор и конфискация на половината имущество по обвинение за присвояване на близо 5 милиона лева от бюджета на службата.\nВъпрос: Как се чувствате като първият осъден директор на разузнаването?\nОтговор: Едва ли някой в моето положение би се чувствал добре, така че и аз не се чувствам особено добре. Но, тъй като делото е секретно, аз до момента нямах възможност да се защитя публично. Сега ще си позволя да кажа неща, които за пръв път казвам. Това дело започна като политическо в зародиша си, като изпълнение на политическа поръчка.\nВъпрос: От кого?\nОтговор: От днешното ръководство на НРС и наредена в онзи период на 2012 година, когато аз бях освободен като директор на НРС.\nВъпрос: Каква полза биха имали тези хора?\nОтговор: Тази политическа поръчка, в онзи период целеше да удари президента Георги Първанов в битката му за председател на БСП срещу Сергей Станишев. Вероятно целеше да удари и мен, тъй като се знаеше, че аз имам намерения да вляза в политиката. Политическият характер на това дело се доказа от изключително политизираната пледоария на прокуратурата в последните дни на процеса.\nВъпрос: За съжаление заседанията са закрити и ние журналистите няма как да видим това?\nОтговор: Аз го казвам открито.Това дело е връх на политическата поръчка, защото то изпълнява задачата си в една особена политическа конюнктура вътре в страната, а вероятно и извън страната, касаейки необходимостта знакови личности да бъдат осъдени. Аз съм една от тях.\nВъпрос: Да разбирам, че се чувствате жертва?\nОтговор: Не се виждам като жертва. Виждам се като несправедливо осъден човек, който 40 години от живота си е отдал в служба на Отечеството, честно и почтено.\nВъпрос: Наистина ли ги няма тези почти 5 милиона лева?\nОтговор: Тези близо 5 милиона са отчетни и това е видно. В разузнаването има специфики, които не могат да получат публичен характер.\nВъпрос: Това пари за агенти ли са?\nОтговор: В разузнаването има неща, които не могат да получат публичен характер и не трябва да получават. И аз съжалявам, че това дело нанася толкова тежък пораженчески удар върху българското разузнаване.\nВъпрос: А тези 1000 документа, за които обвинението твърди, че са фалшиви?\nОтговор: Няма нищо фалшиво. Има вътрешни разходни документи, отчетно-разходни документи на НРС и по тях не мога да говоря. Очаквах да ме обвинят за злоупотреба с всички бюджети на НРС за деветте години, когато я ръководих.\nВъпрос: Ще обжалвате?\nОтговор: Естествено, животът продължава, има втора и трета инстанция. Аз вярвам в българското правосъдие, за разлика от много хора, които са се изявявали по медиите. Независимо от тази несъстоятелна присъда вярвам в правосъдието.\nЕтикети:връх, Ген. Кирчо Киров:, дело, политическа поръчка\nОтказаха да спрат делото срещу Гриша Ганчев като бос на банда!\nСпецсъдът отказа да прекрати делото срещу Гриша Ганчев и още деветима души, след като близо 5 часа защитниците излагаха редица доводи, които според тях са причина процесът да бъде прекратен, предава Дарик радио.\nСъдът не се съгласи, че прокуратурата не е спазила всички срокове при внасяне на обвинителния акт, след като той вече веднъж беше върнат. Освен това съдът не се съгласи със защитата, че прокуратурата не е отстранила всички нарушения в обвинителния акт, който беше върнат.\nДелото ще продължи с разпит на свидетели на следващите заседания,.\nСкандалната „Захарна афера“ най-накрая стигна до съд след зрелищната акция на ГДБОП и НАП в офисите на „Литекс комерс“ през 2012 г.\nВ края на май делото претърпя фалстарт заради непредставени протоколи. Днес, въпреки че съдът даде ход на процеса, адвокатите на подсъдимите поискаха незабавното му прекратяване.\n„Делото се води срещу личности, а не за престъпни деяния. Това наистина е така. Но така или иначе, ние сме в съд и ще спазваме правилата на съда такива, каквито са. Не мисля, че общественото мнение е негативно. Разбира се, че има от страна на прокурорската институция явна предубеденост и тенденциозност. Неслучайно в указанията си и двете съдебни инстанции са посочили, че в обвинителния акт и в обвинението трябва да бъде изяснена йерархията на онази група, която прокуратурата твърди, на кого какво е възложено, че това не може да бъдат служебните му задължения, които тези хора са длъжни да изпълняват“, коментира защитникът на Гриша Ганчев Татяна Дончева.\nСпоред държавното обвинение ловешкият бизнесмен е ръководил банда, укрила данъци за 711 580 лева. Като нейни членове са обвинени синът му Данаил и още осем души. Едно от обвиненията срещу Ганчев е за заплаха за убийство, отправена срещу бившия директор на НАП Красимир Стефанов. Стефанов дойде в съдебната зала, за да заяви, че не желае да е страна в процеса и отрече да е бил заплашван от Ганчев.\nСтефанов отказа повече подробности по случая с мистериозните заплахи за живота му. Още по време на миналото съдебно заседание обаче адвокатът на Ганчев Татяна Дончева цитира негови показания по делото, в които той обяснява, че е бил заблуден от полицията по отношение на заплахите за живота му от тогавашното ръководство на МВР.\nЕтикети:банда, бос, Гриша Ганчев, дело, отказ, спиране\nЕС завежда дело срещу Холивуд\nАнтитръстовият регулатор на ЕС днес повдигна обвинения срещу шест големи холивудски студиа и британския платен канал „Скай ТВ“ заради лицензи за блокиране на достъпа до филми и сериали им в други европейски страни, предаде АФП.\nНаред със „Скай“ под прицел са американските гиганти „Дисни“, „Ен Би Си Юнивърсъл“, „Парамаунт Пикчърс“, „Сони“, „Туентиът Сенчъри фокс“ и „Уорнър брадърс“.\n„Европейските потребители искат да гледат платени телевизионни канали по техен избор, независимо от това къде живеят или пътуват в Европа. Нашата проверка показва, че в момента те не могат да направят това“, заяви еврокомисарят по конкурентоспособността Маргрете Вестагер. „Смятаме, че това положение може да е в нарушение с антимонополните правила в ЕС“, допълни Вестагер.\nДигиталните медии в ЕС в момента са ограничени в националните предели и един от приоритетите на Европейската комисия е това да се промени.\nОбвинението на ЕК гласи, че „шестте холивудски студиа и „Скай ТВ“ са се договорили двустранно да въведат договорни ограничения, които възпрепятстват британската телевизия да позволи достъп до платени телевизионни услуги на европейските потребители, живеещи извън територията на Обединеното кралство“.\nПо-конкретно, абонатите на телевизионната мрежа на „Скай“ не могат да се възползват от офертите за излъчване на филми и телевизионни сериали, които, оказва се, са достъпни само на територията на Великобритания и Ирландия.\nЕК допълва, че в момента проучва аналогични случаи с френския „Канал плюс“, „Sky Italia“ в Италия, „Sky Deutschland“ в Германия и DTS в Испания.\nЕтикети:дело, ЕС, завежда, Холивуд\nКС образува дело срещу правилата за избор за шеф на БНБ\nКС образува дело срещу правилата за избор на нов управител на БНБ, съобщава “Правен свят“. Докладчик е проф. Цанка Цанкова. Делото е по искане на 74 депутати от опозицията, които твърдят, че с правилата, по които ще бъде избран новият гуверньор, се нарушава Конституцията.\nНачело на народните представители, подписали искането, е лидерът на БСП Михаил Миков. Те атакуват една точка от правилата, която предвижда, че предложение за кандидат за управител на БНБ се прави от парламентарните групи или народните представители, нечленуващи в парламентарна група.\nСпоред тях тази разпоредба противоречи на три текста от Конституцията.\nДо избора на нов управител на БНБ се стигна, след като сегашният Иван Искров подаде оставка, считано от 10 юли.\nПреди дни от БСП оспориха пред КС правилата за избор на шеф на БНБ. В публичното пространство се появиха проучвания, че и бизнес, и финансовите среди оспорват тази процедура. В същото време обаче водещи банкери настояха за спешен избор на гуверньора и заместниците му.\nМиналата седмица парламентарната бюджетна комисия прие процедурни правила за избор на подуправители на БНБ.\nЗа поста има четири кандидатури. От ГЕРБ предложиха финансиста от Международния валутен фонд Димитър Радев. От Реформаторския блок подкрепиха кандидатурата му, но паралелно с нея издигнаха и тази на Бисер Манолов – бивш шеф на Фонда за гарантиране на влоговете в банките. От АБВ посочиха икономиста Виктор Йоцов, а от Патриотичния фронт – доц. Григорий Вазов, член на Надзорния съвет на „ДЗИ – Животозастраховане“.\nЕтикети:БНБ, дело, избор, КС, правилата, шеф\nВъзобновиха дело срещу Станишев\nДелото срещу Сергей Станишев е възобновено, след като пристигна официален отговор от Европейския парламент, че му е снет имунитетът, съобщиха от пресцентъра на Софийския градски съд (СГС).\nПървото заседание срещу бившия председател на БСП е насрочено за 28 септември от 13:30 часа. Делото ще бъде гледано от 13-и състав на СГС.\nЕтикети:Възобновиха, дело, Станишев\nКонституционният съд образува дело за заема от 16 млрд. лв.\nКонституционният съд образува дело № 4/2015 г. за обявяване на противоконституционност на договора за заем до 16 млрд. лева, който парламентът прие в началото на годината, съобщава правният сайт „Де факто“. Докладчик по делото е съдия Красен Стойчев, съобщиха от съда. Искането бе внесено от 48 депутати от БСП, АБВ и независимия депутат Велизар Енчев.\nПрез февруари т.г. народното събрание ратифицира Договор за дилърство между Република България в качеството на Емитент и „Ситигруп Глобъл Маркетс Лимитид“, „HSBC“, „Сосиете Женерал“ и „Уникредит“ в качеството на организатори и дилъри относно Глобалната средносрочна програма на Република България за издаване на облигации на стойност 8 000 000 000 евро.\nПредложението на Министерски съвет за сключването на този договор беше ратифицирано окончателно от Народното събрание с внушителните 159 гласа.\nЕтикети:16 млрд. лв., дело, заема, Конституционният съд